การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทฯ มี 5 ธุรกิจหลัก ได้แก่ 

ธุรกิจเพลงและธุรกิจที่เกี่ยวเนื่องกับเพลง ได้แก่ ค่ายเพลง สินค้าเพลงและดิจิทัล ธุรกิจโชว์บิซ ธุรกิจบริหารศิลปิน และธุรกิจบริหารและจัดเก็บลิขสิทธิ์

ธุรกิจสื่อ แบ่งออกเป็น 3 ประเภท คือ การผลิตรายการวิทยุ รายการโทรทัศน์ที่ออกอากาศทางฟรีทีวี และสิ่งพิมพ์

ธุรกิจภาพยนตร์ เป็นการผลิตภาพยนตร์เพื่อฉายตามโรงภาพยนตร์

ธุรกิจสร้างสรรค์และบริหารงานกิจกรรม และธุรกิจอื่นๆ

ธุรกิจบรอดคาสติ้ง ได้แก่ การจำหน่ายกล่องรับสัญญาณโทรทัศน์ดาวเทียม การผลิตรายการโทรทัศน์ที่ออกอากาศทางโทรทัศน์ผ่านดาวเทียม การให้บริการโทรทัศน์แบบเสียค่ารับชม (Pay TV) และแบบรับชมเป็นรายครั้ง (Pay-per-view)

โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

ธุรกิจเพลง

ลักษณะผลิตภัณฑ์หรือบริการ

การดำเนินธุรกิจเพลงของกลุ่มบริษัทฯ เป็นการดำเนินงานที่ครบวงจร
คลอบคลุมตั้งแต่การสร้างสรรค์ผลงานเพลง การผลิตเป็นสินค้าเพลงในรูปแบบเทป ซีดี วีซีดี
และดีวีดี ไปจนถึงการบริหารจัดเก็บค่าลิขสิทธิ์ นอกจากนี้ในกลุ่มบริษัทฯ
ยังมีการดำเนินธุรกิจที่ต่อเนื่องมาจากธุรกิจเพลง อาทิเช่น ธุรกิจดิจิทัล ธุรกิจโชว์บิซ
และธุรกิจการบริหารศิลปิน เพื่อเป็นการต่อยอดและสนับสนุนธุรกิจเพลงอีกด้วย

การสร้างสรรค์ผลงานเพลง เริ่มจากการแต่งเนื้อร้องและทำนอง การอัดเสียง
ผ่านการเรียบเรียงเสียงประสาน รวมไปจนถึงกระบวนการถ่ายทำมิวสิควีดีโอ
และการตัดต่อภาพจนเป็นผลงานที่สมบูรณ์มีคุณภาพ พร้อมที่จะนำไปผลิตเป็นมาสเตอร์ที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงเพื่อครอบคลุมรสนิยมของลูกค้าที่แตกต่างกันในแต่ละกลุ่มและจัดโครงสร้างการทำการตลาดและประชาสัมพันธ์ของกลุ่มธุรกิจเพลง
ออกเป็น 6 กลุ่ม ดังนี้

-   แนวเพลง Pop

-   แนวเพลง Rock / Thai Rock (แนวเพลงร๊อค รสนิยมไทย)

-   แนวเพลง Alternative

-   แนวเพลง ลูกทุ่ง / เพื่อชีวิต

-   แนวเพลง R & B, Soul

-   แนวเพลง Easy Listening (Jazz)

    นอกจากนี้ยังมีกลุ่มที่ดูแลการผลิตเพลงรวมฮิต (Compilation) และกลุ่ม GMM
    International ซึ่งดำเนินธุรกิจที่เกี่ยวกับการนำเพลง
    และศิลปินต่างประเทศเข้ามาจำหน่าย และจัดแสดงโชว์ในประเทศไทย และส่งออกเพลงไทย
    และศิลปินไทยไปจำหน่าย และแสดงโชว์ยังต่างประเทศ
    การบริหารจัดเก็บค่าลิขสิทธิ์เพลงไทยในต่างประเทศและการบริหารศิลปินของบริษัทในต่างประเทศอีกด้วย

    สำหรับ การผลิตและจัดจำหน่ายสินค้าเพลง แบ่งออกเป็น 2 กลุ่ม คือ

1.  ธุรกิจสินค้าเพลง (Physical Products)

บริษัทฯ จ้างให้ผู้ผลิตภายนอกผลิตซีดี วีซีดี และดีวีดี จัดจำหน่ายสินค้าทั้งปลีก และส่งให้แก่ ร้านค้า
Modern Trade และ Traditional Trade ทั่วประเทศ รวมทั้งร้านค้าปลีกของบริษัทฯ
เองภายใต้ชื่อ Imagine นอกจากนี้ ยังมีการจัดจำหน่ายสินค้าเพลงในระบบสมาชิก และร้านค้า
online คือ www.shopping8000.com อีกด้วย

2.  ธุรกิจดิจิทัลคอนเทนต์ (Digital Management)

บริษัทฯ มีการนำคอนเทนต์เพลงมาแปลงเป็นรูปแบบดิจิทัลเพื่อกระจายไปสู่เครือข่ายโทรศัพท์เคลื่อนที่
Internet และผู้ประกอบการภายนอก โดยมีการให้บริการดาวน์โหลดในรูปแบบต่าง ๆ เช่น
เสียงเรียกเข้า (Ringtone) เสียงรอสาย (Ringback tone) เพลงเต็ม (Full Song)
และมิวสิควีดีโอ (Full MV) ทั้งแบบรายเพลง (A la carte) และแบบเหมาจ่ายรายเดือน
(Subscription Service) ผ่านช่องทาง *123 นอกจากนี้ ยังมีเว็บไซต์www.gmember.com
ซึ่งเป็นศูนย์กลางรวบรวมข้อมูลเพลง ข่าวสารศิลปิน การดาวน์โหลดเพลง และกิจกรรมต่าง ๆ
อีกมากมาย และบริการจำหน่ายซีดี วีซีดี และดีวีดีผ่านช่องทาง Call Center และ Online ที่
www.shopping8000.com

ทั้งนี้ทางกลุ่มบริษัทฯ ยังดำเนินธุรกิจบริหารและจัดเก็บค่าลิขสิทธิ์
โดยจัดเก็บค่าลิขสิทธิ์จากผู้ประกอบการภัตตาคาร ร้านอาหาร ร้านค้า สื่อวิทยุ ร้านคาราโอเกะ
ตู้คาราโอเกะ หรือผู้ประกอบการอื่นๆ ที่นำผลงานเพลงของทางกลุ่มบริษัทฯ ไปใช้ในทางการค้า
โดยบริษัทฯ ได้รับมอบหมายให้จัดเก็บค่าลิขสิทธิ์ผลงานเพลงของกลุ่มบริษัทฯ
และผลงานเพลงของเจ้าของลิขสิทธิ์ที่เป็นบุคคลภายนอกอื่นๆ ด้วย

นอกจากนี้บริษัทฯ มีการดำเนินธุรกิจที่เกี่ยวเนื่องกับธุรกิจเพลงต่างๆ เช่น

-   ธุรกิจบริหารศิลปิน (Artist Management)

  บริษัทฯ ทำการคัดสรรและพัฒนาศิลปินใหม่ และจัดหางานให้กับศิลปิน ทั้งในส่วนของศิลปินเพลง
  และศิลปินประเภท Non-Music ผ่านสายงานอราทิสท์ โดยปัจจุบันมีศิลปินทั้งสิ้นกว่า 300 คน

-   ธุรกิจโชว์บิซ (Show Business)

  บริษัทฯ เป็นผู้นำในการจัดโชว์แ ละคอนเสิร์ตในประเทศไทย
  ซึ่งปัจจุบันได้ขยายประเภทคอนเสิร์ตไปหลากหลายรูปแบบ

การตลาดและภาวะการแข่งขัน

นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทฯ เน้นการผลิตผลงานเพลงที่มีคุณภาพ
    และครอบคลุมกลุ่มเป้าหมายที่แตกต่างกันโดยทางกลุ่มบริษัทฯ
    ได้จัดหน่วยงานสร้างสรรค์ผลงานเพลงออกตามแนวเพลงและความถนัดของทีมงานระดับมืออาชีพของวงการเพลงเมืองไทย
    และด้วยคุณภาพของทีมงานและศิลปิน ทำให้ผลงานของกลุ่มบริษัทฯ
    เป็นที่ต้องการของผู้บริโภคได้เป็นอย่างดี
    ส่งผลให้สามารถครองส่วนแบ่งการตลาดเพลงในประเทศไทยที่แข็งแกร่งและเข้าถึงหลากกลุ่มเป้าหมายอีกด้วย

-   ธุรกิจบันเทิงครบวงจร

    ปัจจุบันกลุ่มบริษัทฯ มีโครงสร้างการดำเนินงานธุรกิจบันเทิงที่ครบวงจร
    ไม่ว่าจะเป็นในธุรกิจเพลง ธุรกิจภาพยนตร์ ธุรกิจสื่อ ทั้งวิทยุ โทรทัศน์ สิ่งพิมพ์
    และธุรกิจโทรทัศน์ดาวเทียม
    รวมทั้งธุรกิจดิจิทัลที่มีการร่วมมือกับคู่ค้าทางธุรกิจที่เป็นผู้ประกอบการให้บริการเครือข่ายโทรศัพท์มือถือชั้นนำในประเทศไทยในการพัฒนาและนำเสนอบริการใหม่
    ๆ เช่น การให้บริการดาวน์โหลดเพลงแบบไม่จำกัด สำหรับผู้ที่สมัครเป็นสมาชิกรายเดือน
    (Subscription Service) เป็นต้น
    โดยการสร้างโครงสร้างธุรกิจให้ครอบคลุมครบวงจรจะต้องใช้เวลา และทุนเป็นจำนวนมาก

-   มีช่องทางและระบบการจัดจำหน่ายที่มีประสิทธิภาพ สำหรับสินค้าประเภท Physical
    Products (ซีดี วีซีดี และดีวีดี) และดิจิทัล

  สินค้าประเภท Physical Products (ซีดี วีซีดี และดีวีดี)

  ปัจจุบันกลุ่มบริษัทฯ ได้ขยายร้านค้าปลีก Imagine เพื่อครอบคลุมพื้นที่ให้ทั่วถึง
  และสะดวกแก่ผู้บริโภคมากขึ้น โดย ณ 31 ธันวาคม 2555 บริษัทมีร้าน Imagine ทั้งหมด 38
  สาขา และยังนำระบบซอฟแวร์ที่มีประสิทธิภาพมาบริหารการกระจายสินค้าอีกด้วย

  สินค้าประเภทดิจิทัล

  บริษัทฯ ได้เพิ่มการให้บริการดาวน์โหลดแบบไม่จำกัด (Unlimited) ผ่านบริการรายเดือน
  (Subscription Service)
  โดยลูกค้าสามารถเลือกดาวน์โหลดเพลงใหม่และจากคลังเพลงของบริษัทฯ
  ได้ตลอดเวลาโดยให้บริการผ่านเครือข่ายโทรศัพท์เคลื่อนที่ทุกรายตามรูปแบบที่แตกต่างกันไป
  บริการนี้ได้รับการตอบรับจากผู้บริโภคเป็นอย่างดี นอกจากนี้ทางกลุ่มบริษัทฯ
  ยังร่วมกับกลุ่มธุรกิจในเครือทำการโปรโมทบริการดิจิทัลให้เป็นที่รู้จักและแพร่หลายมากขึ้นไม่ว่าจะเป็นกลุ่มธุรกิจสื่อโทรทัศน์
  (Free TV และ Satellite TV) วิทยุ และนิตยสาร หรือแม้แต่ธุรกิจภาพยนตร์ เป็นต้น

-   มีลิขสิทธิ์เพลงและศิลปินในสังกัดที่สามารถสร้างมูลค่าเพิ่มทางการตลาดในอนาคต

  ปัจจุบันกลุ่มบริษัทฯ มีผลงานเพลงที่ผลิตในสังกัดกว่า 40,000 เพลง ในคลังเพลง (Music
  Library) และศิลปินในสังกัดกว่า 300 คน ซึ่งนับเป็นสินทรัพย์ที่สำคัญของกลุ่มบริษัทฯ
  โดยเพลงทั้งหมดได้ถูกจัดเก็บไว้ในรูปแบบมาสเตอร์เทป และแบบดิจิทัล
  ซึ่งสามารถนำมาสร้างสรรค์เป็นผลงานใหม่ในรูปแบบต่างๆ ได้ เช่น
  การรวมอัลบั้มในรูปแบบของคาราโอเกะ การรวมเพลง (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม (cover) เป็นต้น
  ส่วนศิลปินในสังกัดของบริษัทฯ นอกจากการออกอัลบั้มผลงานเพลงตามปกติแล้ว
  ยังจัดแสดงคอนเสิร์ต การรับงานจ้างต่างๆ รวมถึงการเป็น presenter โฆษณาสินค้า
  และการแสดงต่างๆ อย่างต่อเนื่อง ซึ่งทั้งหมดล้วนเป็นช่องทางในการสร้างรายได้ให้แก่บริษัทฯ
  อย่างมีนัยสำคัญมาโดยตลอด

ลักษณะลูกค้าและกลุ่มลูกค้าเป้าหมาย

  ลูกค้าของสินค้าเพลงในรูปแบบของ ซีดี วีซีดี และดีวีดีนั้นสามารถแบ่งได้เป็น 2 ประเภทหลักๆ
  คือ Modern Trade (ผู้ค้าปลีกรายใหญ่) และ Traditional Trade (ผู้ค้าส่งและผู้ค้าปลีก)
  โดยในช่วง 3 ปีที่ผ่านมาไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ส่วนลูกค้าของการจัดเก็บค่าลิขสิทธิ์เพลงนั้น สามารถแบ่งได้เป็น 3 กลุ่มหลักๆ ได้แก่
  ร้านคาราโอเกะ ร้านอาหาร และผู้ประกอบการอื่นๆ เช่น สถานีวิทยุ สายการบิน
  และห้างสรรพสินค้า เป็นต้น

การจำหน่ายและช่องทางการจำหน่าย

  สินค้าเพลงในรูปแบบของ เทป ซีดี วีซีดี และดีวีดี จะถูกจัดจำหน่ายผ่าน Modern Trade และ
  Traditional Trade (ผู้ค้าส่งและผู้ค้าปลีก) ทั่วประเทศ คิดเป็นสัดส่วนประมาณร้อยละ 65
  และ 35 ของยอดขาย ตามลำดับ โดยมีรายละเอียด ดังนี้

1)  Modern Trade

    เช่น เทสโก้-โลตัส บิ๊กซี และร้านค้าปลีกสะดวกซื้อ เช่น 7-Eleven เป็นต้น

2)  Traditional Trade

-   ผู้ค้าส่ง ปัจจุบันกลุ่มบริษัทฯ มีกลุ่มลูกค้าประเภทผู้ค้าส่งรายใหญ่ประมาณ 20 ราย
    กระจายอยู่ทั่วกรุงเทพฯ และต่างจังหวัด โดยกลุ่มผู้ค้าส่งจะทำการกระจายสินค้าไปยังผู้ค้าปลีก
    จากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ 130 ราย

-   ผู้ค้าปลีก เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป และร้าน Imagine
    ซึ่งเป็นร้านค้าปลีกของกลุ่มบริษัทฯ เองที่ตั้งอยู่ใน Super Store และ Discount Store
    ชั้นนำ โดยมีวัตถุประสงค์เพื่อกระจายสินค้าสู่มือผู้บริโภคได้ทั่วถึงและรวดเร็วขึ้น
    และเป็นการปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน โดย
    ณ วันที่ 31 ธันวาคม 2555 บริษัทมีร้าน Imagine อยู่ทั้งสิ้น 38 สาขา
    นอกจากนี้ยังเพิ่มช่องทางการกระจายสินค้า โดยจัดตั้งหน่วย Mobile
    ซึ่งกระจายอยู่ในงานสินค้า และแหล่งช้อปปิ้งต่างๆ อีกด้วย

  สินค้าเพลงในรูปแบบดิจิทัล คือ ให้บริการดาวน์โหลดประเภทต่าง ๆ เช่น เสียงเรียกเข้า
  (Ringtone) เสียงรอสาย (Ringback Tone) เพลงเต็ม (Full Song) และมิวสิควีดีโอ
  (Full MV) ทั้งแบบรายเพลง (A la carte) และแบบเหมาจ่ายรายเดือน (Subscription
  Service) ผ่านช่องทาง *123 และเว็บไซต์ www.gmember.com
  ซึ่งเป็นศูนย์กลางรวบรวมข้อมูลเพลง ข่าวสารศิลปิน การดาวน์โหลดเพลง และกิจกรรมต่างๆ
  อีกมากมาย และบริการจำหน่ายซีดี วีซีดี และดีวีดีผ่านช่องทาง Call Center และ Online ที่
  www.shopping8000.com

 สภาพการแข่งขัน 

บริษัทฯ มีโครงสร้างธุรกิจเพลงครบถ้วน รวมถึงมีธุรกิจสื่อในเครือ ซึ่งไม่มีคู่แข่งโดยตรง ในปี
2555 ที่ผ่านมาธุรกิจเพลงเติบโตขึ้นจากยอดขายสินค้า การจัดโชว์และคอนเสิร์ต
ช่องทางการขายในรูปแบบดิจิทัลคอนเทนต์เป็นธุรกิจที่มีการเปลี่ยนแปลงไปตามเทคโนโลยีที่พัฒนาขึ้น
บริษัทฯ จึงพัฒนาการให้บริการให้ทันสมัยขึ้น
เพื่อตอบโจทย์พฤติกรรมการบริโภคของผู้บริโภคในทุกรูปแบบ ทุกยุค ทุกสมัย

ส่วนแบ่งการตลาดและขนาดของคู่แข่งขัน

  ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย
  และเพลงสากล โดยคิดเป็นสัดส่วนประมาณร้อยละ 95 และร้อยละ 5 ตามลำดับ
  โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล
  และเพลงไทยลูกทุ่ง โดยเพลง
  ไทยสากลจะมีการพัฒนาแนวดนตรีอย่างหลากหลายตามความเปลี่ยนแปลงในรสนิยมของผู้ฟังเพลง
  ในขณะที่แนวเพลงไทยลูกทุ่งมีการพัฒนาเนื้อหา
  และแนวดนตรีของเพลงให้สอดคล้องกับการดำเนินชีวิตของกลุ่มเป้าหมาย

  สำหรับส่วนแบ่งทางการตลาดของธุรกิจเพลงของกลุ่มบริษัทฯ
  สามารถคิดเป็นสัดส่วนการครองส่วนแบ่งการตลาดสำหรับธุรกิจเพลงไทยได้ประมาณร้อยละ 70
  โดยกลุ่มบริษัทฯ เป็นผู้นำทั้งในส่วนของเพลงไทยสากลและเพลงลูกทุ่ง
  ในปัจจุบันมีคู่แข่งในธุรกิจเพลงมากกว่า 1 ราย แต่มีคู่แข่งโดยตรงเพียง 1 บริษัทเท่านั้น
  ที่มีกลุ่มลูกค้าเป้าหมายที่ใกล้เคียงกัน

  แนวโน้มภาวะอุตสาหกรรมและการแข่งขัน

  แนวโน้มการแข่งขันในปี 2556 นั้น บริษัทฯ คาดว่าในส่วนของการขายสินค้าเพลงในรูปแบบ
  physical products จะยังคงเติบโตอยู่
  สำหรับการแข่งขันของธุรกิจเพลงในส่วนของดิจิทัลจะมีการเปลี่ยนแปลงไปตามเทคโนโลยีที่พัฒนาขึ้น
  โดยเฉพาะพฤติกรรมของผู้บริโภคในการใช้โทรศัพท์สมาร์ทโฟน
  ซึ่งผู้ใช้งานจะนิยมการฟังเพลงแบบ Music Streaming
  โดยไม่ต้องเก็บคอนเทนต์ไว้ในอุปกรณ์พกพาที่มีพื้นที่จัดเก็บข้อมูลค่อนข้างจำกัด

  กลยุทธ์ที่สำคัญในการดำเนินธุรกิจดิจิทัล คือการเพิ่มรูปแบบบริการ วิธีการ ช่องทาง
  และการส่งเสริมการตลาดในเชิงสร้างสรรค์ (Creative) ให้มากขึ้น บริษัทฯ
  จะร่วมมือกับผู้ให้บริการแพลตฟอร์ม Music Streaming ระดับนานาชาติ
  เพื่อให้บริการกับผู้ใช้บริการทั่วโลก และเป็นการเพิ่มรายได้ให้กับกลุ่มธุรกิจเพลงอีกทางหนึ่ง
  นอกจากนี้ ทางกลุ่มบริษัทฯ ยังอยู่ในระหว่างการขอเป็นผู้ประกอบการเครือข่ายมือถือเสมือน
  (MVNO) กับผู้รับใบอนุญาตรายหนึ่ง ซึ่งจะทำให้ผู้ใช้บริการของบริษัทฯ
  สามารถใช้บริการดาวน์โหลด Content ต่าง ๆ ของบริษัทฯ ผ่านอุปกรณ์ที่เชื่อมต่อ Internet
  ไม่ว่าจะเป็น Smart Phone เครื่องคอมพิวเตอร์ หรืออุปกรณ์พกพาอื่น ๆ
  ผ่านทางบริการของบริษัทฯ ซึ่งจะเป็นอีกช่องทางหนึ่งในการสร้างรายได้ให้กับกลุ่มบริษัทฯ

  สำหรับสินค้าเพลงในรูปแบบ physical ทางกลุ่มบริษัทฯ
  จะหันไปเน้นกลุ่มลูกค้าที่ต้องการคุณภาพเสียงชั้นดี และเป็นผู้ที่ชื่นชอบในศิลปินอย่างแท้จริง
  โดยจะเน้นการออกแบบของสินค้า Physical ให้อยู่ในรูปแบบ การสะสมมากขึ้น
  นอกจากนี้ยังได้เพิ่มช่องทางการจำหน่ายสินค้าเพลงในรูปแบบ physical ผ่านทางร้านค้า
  Online (www.shopping8000.com) เพื่อให้ลูกค้าสามารถสั่งซื้อสินค้าได้สะดวกยิ่งขึ้น
  และจะเน้นการจัดการแสดงสดของศิลปินต่าง ๆ อย่างต่อเนื่อง
  เพื่อเป็นการสร้างรายได้เพิ่มให้กับกลุ่มธุรกิจเพลงอีกด้วย

  ในส่วนธุรกิจต่างประเทศ ทางกลุ่มบริษัทฯ
  ได้มีการเพิ่มช่องทางการจำหน่ายสินค้าเพลงของบริษัทไปยังต่างประเทศได้มากขึ้น อาทิ

1.  การส่งออกสินค้าเพลงในรูปแบบซีดี วีซีดี และดีวีดีไปจำหน่ายยังต่างประเทศ

2.  Digital Content ทางกลุ่มบริษัทฯ ได้มีการจำหน่ายสินค้าเพลงในรูปแบบดิจิทัล ผ่าน 2
    ช่องทาง คือ ผ่านทาง iTune Store และ telecom operator ของประเทศต่าง ๆ

3.  Rights Management คือ การขายลิขสิทธิ์ทำนองเพลงเพื่อนำไปใส่เนื้อเพลงภาษาอื่น
    เพิ่มขึ้น นอกจากนี้
    ยังได้ร่วมมือกับบริษัทต่างประเทศแห่งหนึ่งในการบริหารลิขสิทธิ์เพลงให้กับค่ายเพลงอิสระในเอเชีย

4.  Show business บริษัทจะเน้นการทำ showbiz ในต่างประเทศ ในรูปแบบ touring
    ให้มากขึ้น และในขณะเดียวกันบริษัทฯ
    ก็จะมีการร่วมมือกับพันธมิตรในต่างประเทศในการนำเข้าการแสดงและคอนเสิร์ตจากต่างประเทศเพิ่มขึ้นด้วย

การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการสร้างสรรค์และจัดจำหน่ายผลงานเพลงมีดังนี้

1)  เนื้อร้องและทำนอง

  กลุ่มบริษัทฯ มี Producer
  บุคลากรฝ่ายผลิตเพลงที่มีความสามารถที่ทำหน้าที่ผลิตผลงานที่มีคุณภาพและมีถนัดในแนวเพลงที่หลากหลาย
  โดยมีบุคลากรที่เกี่ยวกับการสร้างสรรค์เพลงทั้งหมด มากกว่า 200 คน
  นอกจากนี้ยังมีผลงานเพลงอีกประมาณกว่า 40,000 เพลงที่เป็นลิขสิทธิ์ของบริษัทฯ อยู่ใน Music
  Library
  ซึ่งเป็นผลงานเพลงที่มีคุณภาพสามารถนำมาผลิตและสร้างสรรค์เป็นผลงานใหม่ในรูปแบบต่าง ๆ
  ได้

2)  ศิลปิน

  มีศิลปินมากมายทั้งชาย หญิงและกลุ่มศิลปิน ณ สิ้นปี 2555 กลุ่มบริษัทฯ มีศิลปินในสังกัดมากกว่า
  300 คน

3)  สตูดิโอ

  มีห้องอัดเสียง และห้องตัดต่อ บริหารโดย บริษัท จีเอ็มเอ็ม สตูดิโอ จำกัด
  ซึ่งเน้นการควบคุมคุณภาพการผลิตทั้งมาสเตอร์เพลงและรายการโทรทัศน์ต่าง ๆ

4)  คลังและศูนย์กระจายสินค้า

  กลุ่มบริษัทฯ มีคลังสินค้าและศูนย์กระจายสินค้าบันเทิง (Distribution Center)
  เป็นของตัวเอง และสามารถควบคุมการกระจายสินค้า
  และการบริหารสต๊อกได้เองอย่างมีประสิทธิภาพ

5)  ระบบการจัดเก็บข้อมูลในรูปแบบดิจิทัล (Digital Library)

  กลุ่มบริษัทฯ มีความพร้อมในการให้บริการทั้งในเรื่องของระบบ และขนาดการจัดเก็บข้อมูลในแบบ
  Digital library ที่สามารถรองรับการจัดเก็บ Content ประเภทต่างๆ ใน format ต่างๆ
  เพื่อให้รองรับการให้บริการลูกค้าที่ใช้โทรศัพท์เคลื่อนที่ที่ต่างรุ่น ต่างยี่ห้อ โดยมีทีมงาน Digital
  Content Production ที่เชี่ยวชาญการบริหาร และบริการด้านนี้ ทั้งนี้กลุ่มบริษัทฯ
  รับบริหารเพลงของค่ายพันธมิตรอื่นๆ ที่ให้ความไว้วางใจให้เป็นผู้จัดการให้บริการ Content
  ไปถึงเครือข่ายลูกค้าของกลุ่มบริษัทอื่นด้วย

จำนวนผู้จำหน่ายวัตถุดิบ

วัตถุดิบที่ใช้ในการผลิต เทป ซีดี วีซีดี และดีวีดี ได้แก่ เม็ดพลาสติก สี และ แลคเคอร์ เป็นต้น
ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
โดยกลุ่มบริษัทฯ มีความสัมพันธ์อันดีระหว่างผู้จำหน่ายวัตถุดิบ จึงทำให้ไม่มีปัญหาในการจัดหาวัตถุดิบ
ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
กลุ่มบริษัทฯ จะว่าจ้างผู้ผลิตรายอื่นทดแทน
ภายใต้สัญญารักษาความลับที่รัดกุมเพื่อป้องกันการลักลอบทำซ้ำ

ผลกระทบต่อสิ่งแวดล้อม

- ไม่มี -

งานที่ยังไม่ได้ส่งมอบ

-   ไม่มี –

ธุรกิจสื่อ

ภาพรวมของการใช้งบโฆษณาผ่านสื่อทุกประเภทในปี 2554 เทียบกับปี 2555 ปรับตัวเพิ่มขึ้นจาก 104,754 ล้านบาท เป็น 117,761 ล้านบาท หรือเพิ่มขึ้นร้อยละ 12.4 เนื่องจากภาวะเศรษฐกิจในประเทศปรับตัวในทิศทางที่ดีขึ้นอย่างต่อเนื่อง ทำให้ความเชื่อมั่นของผู้บริโภคมีมากขึ้น มีการจับจ่ายใช้สอยเพิ่มขึ้น ลูกค้ากลับมาใช้งบสื่อสารการตลาดและโฆษณาเพิ่มขึ้น และส่วนหนึ่งจะมาจากราคาค่าโฆษณาในสื่อบางประเภทมีการปรับราคาเพิ่มขึ้น จึงส่งผลให้อุตสาหกรรมสื่อโฆษณาเติบโตอย่างแข็งแกร่งในทุก ๆ ไตรมาส อย่างไรก็ตาม สื่อที่มีการขยายตัวเพิ่มขึ้นสูงสุด คือ สื่อ in-store มีอัตราเติบโตร้อยละ 68.85 รองลงมาคือ สื่อโรงภาพยนตร์ มีอัตราการเติบโตร้อยละ 67.68 ส่วนสื่อทีวียังคงเป็นสื่อหลักของอุตสาหกรรมที่ลูกค้ามีความต้องการใช้สูง และมีสัดส่วนของมูลค่าโฆษณาสูงสุดเช่นเดิม โดยมีอัตราการเติบโตที่ร้อยละ 9.43 สื่อวิทยุและสื่อหนังสือพิมพ์ก็มีความต้องการใช้สูงขึ้น โดยมีอัตราการเติบโตที่ร้อยละ 7.28 และ 4.42 ตามลำดับ ส่วนสื่อนิตยสารมีตัวเลขการใช้งบโฆษณาลดลง ที่ร้อยละ 10.35 

จากตัวเลขการใช้งบโฆษณาผ่านสื่อประเภทต่าง ๆ ณ วันที่ 31 ธันวาคม 2555 พบว่า สื่อโทรทัศน์ยังคงเป็นสื่อที่ได้รับความนิยมสูงสุด คิดเป็นสัดส่วนต่องบโฆษณารวมผ่านสื่อทุกประเภทที่ร้อยละ 57.83 รองลงมาเป็นสื่อหนังสือพิมพ์ร้อยละ 12.89 สื่อโรงภาพยนตร์ร้อยละ 10.29 สื่อวิทยุร้อยละ 5.39 สื่อนิตยสารร้อยละ 4.43 สื่อกลางแจ้งและสื่ออื่น ๆ ร้อยละ 9.16 (ที่มา: บริษัท นีลเส็น มีเดีย รีเสิร์ช (ประเทศไทย) จำกัด)

สัดส่วนค่าใช้จ่ายโฆษณาผ่านสื่อต่างๆ ในปี 2555

มูลค่าค่าใช้จ่ายโฆษณาทุกสื่อในปี 2555 เท่ากับ 117,761 ล้านบาท

 []

มูลค่าค่าใช้จ่ายโฆษณาในสื่อต่างๆ (ล้านบาท) 

  []

  ทั้งนี้ การประกอบธุรกิจของกลุ่มบริษัทฯ แบ่งออกเป็น 3 ธุรกิจ ตามประเภทของสื่อ ได้แก่
  ธุรกิจโทรทัศน์ ธุรกิจวิทยุ และธุรกิจสิ่งพิมพ์ โดยมีรายละเอียดดังต่อไปนี้

1.  ธุรกิจวิทยุ

    1.  ลักษณะผลิตภัณฑ์หรือบริการ

  ผลิตภัณฑ์หลักของธุรกิจวิทยุ คือ การผลิตรายการวิทยุเพื่อออกอากาศผ่านสถานีวิทยุกระจายเสียง
  โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
  เพื่อนำมาประกอบธุรกิจในเชิงพาณิชย์ โดยในปี 2555 กลุ่มบริษัทฯ มีรายการวิทยุทั้งสิ้น 4 สถานี
  โดยแยกได้ดังนี้

  รายการที่ดำเนินการอยู่ ณ 31 ธันวาคม 2555

+-----------+--------------+----------------+----------------+--------+
|   สถานีวิทยุ |   วัน /       |   ลักษณะรายการ  |   กลุ่มเป้าหมาย   |        |
|           |   เ          |                |                | สัมปทาน |
|           | วลาออกอากาศ/ |                |                |        |
|           |   รัศมีครอบคลุม |                |                |        |
+===========+==============+================+================+========+
|   F.M.    |   ทุกวันตลอด   | รายการ         |   กลุ่มคนทำงาน   |   ค    |
|   106.5   |   24 ชั่วโมง / | วิทยุเพื่อสิ่งแวดล้อม | ทั้งชายและหญิงอายุ | ณะกรรม |
|   MHz.    |              | รายการแรก      |   30 ปีขึ้นไป     | การกิจก |
|           |   กรุงเทพฯ    | และรายการเ     |   ที่มีฐานะม      | ารกระจ |
|   Green   |   ปริมณฑล     | ดียวในประเทศไทย | ั่นคงและกำลังซื้อสูง | ายเสียง |
|   Wave    |   เพชรบุรี     | ที่เปิดเพลงในสไตล์ | เป็นคนที่มีมุมมองทัน |        |
|           |              | Easy Listening | สมัยเชิงสร้างสรรค์ |  กิจการ |
|   []      |  ประจวบคีรีขันธ์ | ที่เพราะที่สุด      |   มีความคิด ใส่ใจ | โทรทัศน์ |
|           |              | หลากหลายที่สุด    |                |        |
|           |              | จากทุกยุคทุกสมัย   |  ห่วงใยสิ่งแวดล้อม |  และกิจ |
|           |              | และได          |                | การโทร |
|           |              | ้รับความนิยมเป็นอัน |  และเรื่องรอบๆตัว | คมนาคม |
|           |              | ดับหนึ่งยาวนานที่สุด |                | แห่งชาติ |
+-----------+--------------+----------------+----------------+--------+
|   F.M.    |   ทุกวัน ตลอด  | คลื่นบันเทิงอันดับ 1 |                |   สถ   |
|   94.0    |   24 ชม.     | คลื่นแรก         | วัยรุ่นและคนทำงาน | านีวิทยุก |
|   MHz.    |              | และคลื่นเ        |   ทุกเพศ        | องทัพบก |
|           |   กรุงเทพฯ    | ดียวในประเทศไทย |   อายุระหว่าง    |        |
|   EFM     |   ปริมณฑล     | ที่เป็น Talk of   |   18-35 ปี ที่    |        |
|           |   อ่างทอง     | The Town       |                |        |
|   []      |   กาญจนบุรี    | อย่างแท้จริง      | ชื่นชอบความทันสมัย |        |
|           |              | กับข่าวในวงก     |   แ            |        |
|           |   ชลบุรี       | ารบันเทิงที่เร็วกว่า | ละติดตามข่าวคราว |        |
|           |   (บางส่วน)   | ลึกกว่า          |   ความเคลื่อนไหว |        |
|           |   และราชบุรี   |                |   (Trend)      |        |
|           |              |                |   ใน           |        |
|           |              |                | แวดวงบันเทิงต่างๆ |        |
+-----------+--------------+----------------+----------------+--------+
|   F.M.    |   ทุกวัน ตลอด  | รายการวิท       | ว              | ส      |
|   91.5    |   24 ชั่วโมง / | ยุยอดนิยมของวัยรุ่น | ัยรุ่นทั้งชายและหญิง | ถานีวิทยุ |
|   MHz.    |              | และคนรุ่นให      | อายุระหว่าง 15   | ยา     |
|           |   กรุงเทพฯ    | ม่ที่ชอบความทันสมัย | -25 ปี          | นเกราะ |
|   Hot FM* |   ปริมณฑล     | แปลกใหม่        |                |        |
|           |   อยุธยา      | สนุกสนาน ไม่จำเจ |                |        |
|   []      |   สระบุรี ชลบุรี |                |                |        |
+-----------+--------------+----------------+----------------+--------+
|   F.M.    |   ทุกวัน ตลอด  | รายการวิท       |   กลุ่มหนุ่มสาวออฟ |   ส    |
|   89.0    |   24 ชั่วโมง / | ยุที่เปิดเพลงเพราะ | ฟิศคนทำงานรุ่นใหม่ | ถานีวิทยุ |
|   MHz.    |              | ฟังสบายในสไตล์   |   ทันสมัย        |   ยา   |
|           |   กรุงเทพฯ    | Chill          |   ทั้งชายและหญิง  | นเกราะ |
|   Chill   |   ปริมณฑล     | Listening      |   อายุระหว่าง 25 |        |
|   FM      |              | เพลงสบาย มีสไตล์ |   ปี ถึง 34 ปี    |        |
|           |   ชลบุรี       | ที่เป็น Trend ใหม่ |   มีร           |        |
|   []      |              | ทันสมัย          | สนิยมการฟังเพลงที่ |        |
|           |              | ไม่เ            |   Trendy       |        |
|           |              | หมือนรายการเพลง |   ไม่เหมือนใคร   |        |
|           |              | Easy Listening |                |        |
|           |              | ทั่วไป           |                |        |
|           |              | ที่เปิดเพลงซ้ำๆ    |                |        |
|           |              | เหมือนๆกัน       |                |        |
+-----------+--------------+----------------+----------------+--------+

* หยุดดำเนินการตั้งแต่วันที่ 1 มกราคม 2556
เนื่องจากเป็นสถานีสำหรับวัยรุ่นซึ่งมีพฤติกรรมการบริโภคที่เปลี่ยนไปตามเทคโนโลยีใหม่ๆ เช่น
Social Network, Internet (youtube/facebook/twitter), Smart phone
(foursquare/Line/WhatsApp/ Instagram/GetGlue) บริษัทฯ จึงหยุดให้บริการคลื่นวิทยุ
และปรับเปลี่ยนกลยุทธ์ไปให้บริการในรูปแบบใหม่ๆ
เพื่อตอบสนองความต้องการของผู้บริโภคได้ตรงตามความต้องการ

2.  การตลาดและภาวะการแข่งขัน

    1.  นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบรายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัทฯ
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    และความสามารถในการจัดรายการที่ทันสมัย โดยรายการวิทยุทุกคลื่นของกลุ่มบริษัทฯ
    ได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package) โดยมี
    package ในราคาที่คุ้มค่าให้ลูกค้าเลือกได้ เพื่อให้สอดคล้องตามงบประมาณของลูกค้า
    นอกจากนี้กลุ่มธุรกิจวิทยุยังมีการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการบริหารงบประมาณของลูกค้า

    ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัทฯ
    โดยมีการจัดอบรมให้แก่พนักงานของกลุ่มบริษัทฯ อย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบ
    ไม่ว่าจะเป็นการท่องเที่ยวทั้งในประเทศและต่างประเทศ
    การจัดคอนเสิร์ตและการประกวดแข่งขันในรูปแบบต่างๆ เป็นต้น
    ทั้งนี้เพื่อตอบสนองความต้องการของลูกค้าของกลุ่มวิทยุ ซึ่งมีทั้ง 2 กลุ่ม
    คือกลุ่มผู้ฟังและกลุ่มผู้ซื้อสื่อโฆษณา

-   NEW MEDIA

  ธุรกิจความบันเทิงที่หลากหลายบน Internet ในรูปแบบ Multimedia Contents
  ทั้งภาพและเสียงเต็มรูปแบบ โดยที่ผู้ชมสามารถอัพเดทความบันเทิงต่าง ๆ
  ทั้งหมดของเอไทม์มีเดีย ซึ่งมีทั้ง Live Radio ฟัง 4 คลื่นวิทยุแบบสดผ่าน Internet
  รวมทั้งยังมี Content อีกมากมายจาก 6 เว็บไซต์ของเอไทม์มีเดีย ซึ่งประกอบด้วย

-   www.atimemedia.com

-   www.chill89.fm

-   www.efm.fm

-   www.greenwave.fm

-   www.green-channel.tv

-   www.atimetraveller.com

  ในปี 2555 สังคมออนไลน์ (Social Network) ได้มีการเติบโตขึ้นอย่างต่อเนื่องจากปีก่อน
  ทําให้เกิดกลุ่มคนจํานวนมากขึ้นที่มารวมตัวกันเป็นหนึ่งเดียวกับครอบครัวเอไทม์ ดังนั้น Social
  Network ของเอไทม์มีเดีย
  จึงได้มีการพัฒนาปรับปรุงให้ครอบคลุมรองรับรูปแบบการใช้งานของคนกลุ่มใหญ่มากขึ้น
  เพื่อให้สอดคล้องเหมาะสมกับยุคสมัยที่เปลี่ยนไป ผู้ฟังสามารถเข้ามามีส่วนร่วมใน Network
  ของเรา พร้อมร่วมสนุกกับกิจกรรมต่าง ๆ แบ่งปันข่าวสาร และความบันเทิงใหม่ ๆ
  พร้อมกับชาวเอไทม์ อีกทั้ง Application “Atimeonline” และ Mobile Site
  “m.atimemedia.com” ได้เข้ามามีบทบาทและเป็นทางเลือกใหม่ในการติดตามความบันเทิงจาก
  4 คลื่นวิทยุในเครือเอไทม์มีเดียได้ตลอดทุกที่ทุกเวลา ไม่ว่าจะเป็นการฟังวิทยุ ดูเว็บแคม
  อัพเดทชาร์ตเพลง รวมทั้งชมคลิปรายการต่าง ๆ ย้อนหลังได้อย่างง่ายดายบนมือถือ

กลุ่มลูกค้าเป้าหมาย

  รายได้ของธุรกิจวิทยุมาจากการขายโฆษณาเป็นส่วนใหญ่ และลักษณะลูกค้าของธุรกิจสื่อวิทยุ
  สามารถจำแนกได้ 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุจะเป็นลักษณะของการผ่านบริษัทโฆษณาประมาณร้อยละ
  65 ของยอดขาย และขายตรงให้กับลูกค้าประมาณร้อยละ 35 ของยอดขาย และในระยะ 3
  ปีที่ผ่านมากลุ่มธุรกิจสื่อวิทยุไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 43
  ของรายได้รวมของปีนั้น ๆ

1.  สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 524 สถานี โดยกระจายเสียงในกรุงเทพมหานคร จำนวน
  78 สถานี แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากสำนักงานคณะกรรมการกิจการโทรคมนาคมแห่งชาติ)
  โดยเจ้าของสถานีวิทยุจะเป็นหน่วยงานของรัฐบาลทั้งหมด
  ดังนั้นผู้ประกอบการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ซึ่งเจ้าของสถานีจะให้เช่าเวลาโดยพิจารณาจากอัตราผลตอบแทนที่จ่ายให้กับสถานี
  รูปแบบของรายการที่จะนำเสนอ และฐานะทางการเงินของผู้ผลิตรายการ
  โดยในปัจจุบันจะให้เช่าเวลาเพื่อจัดรายการได้ทั้งวันต่างกับในอดีตที่ให้เช่าเวลาเป็นช่วง ๆ
  การเช่าเวลาทั้งวันตามที่เป็นในปัจจุบันส่งผลให้ผู้ฟังไม่สับสนในรูปแบบของรายการ
  และทำให้ผู้ผลิตรายการสามารถที่จะนำเสนอรูปแบบของรายการที่ต่อเนื่องกว่า
  และก่อให้เกิดรายได้จากการโฆษณาที่แน่นอนและมั่นคงขึ้น
  ในการผลิตรายการวิทยุผู้ผลิตรายการต้องมีความพร้อมในด้านเงินทุน ประสบการณ์
  และความชำนาญพร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในด้านลักษณะของรายการ
  รูปแบบของรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเองจะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่เป็นบริษัทโฆษณาจะเลือกซื้อโฆษณาโดยพิจารณาจากรายการที่มีคุณภาพและได้รับความนิยมสูง

  ในปี 2555 การแข่งขันในธุรกิจวิทยุยังคงรุนแรงไม่ต่างจากปีที่ผ่านมา
  แต่ก็ไม่ได้รุนแรงมากเท่ายุคที่ธุรกิจวิทยุเฟื่องฟูมาก
  โดยเป็นเรื่องของ00การแข่งขันกันแย่งชิงส่วนแบ่งตลาด แย่งชิงกลุ่มผู้ฟัง
  และการแย่งชิงงบโฆษณาจากกลุ่มลูกค้าผู้ซื้อสื่อเช่นเดียวกับปีที่ผ่านมา
  เนื่องจากพฤติกรรมการซื้อสื่อของลูกค้าในปัจจุบันได้เปลี่ยนแปลงไป
  จากเดิมที่เคยซื้อสื่อโฆษณาระยะยาวก็เปลี่ยนมาเป็นซื้อในระยะสั้น คือ
  จากการเซ็นสัญญายาวทั้งปีก็ลดลงเหลือ 6 เดือน 3 เดือน หรือซื้อเพียงไตรมาสละ 1 เดือน
  หรือซื้อแบบเดือนต่อเดือน นอกจากนี้ ยังได้รับผลกระทบจากสื่อใหม่ ๆ ที่เข้ามาแย่งชิงงบโฆษณา
  เช่น สื่อโทรทัศน์ผ่านดาวเทียม เป็นต้น ผู้ประกอบการจึงต้องใช้กลยุทธ์ทางการตลาดทุกรูปแบบ
  ซึ่งได้ขยายออกเป็นกิจกรรมกล้างแจ้งต่างๆ เช่น การพบปะศิลปิน หรือผู้จัดรายการ
  รวมถึงคอนเสิร์ตขนาดเล็กที่จัดโดยคลื่นวิทยุ เป็นต้น
  เพื่อดึงดูดกลุ่มลูกค้าและกลุ่มคนฟังให้ได้มากที่สุด

  จากการที่ได้มีการประกาศใช้แผนแม่บทกิจการกระจายเสียง และกิจการโทรทัศน์ ฉบับที่ 1
  (พ.ศ. 2555 – 2559) ซึ่งมีการกำหนดหลักเกณฑ์รายละเอียดการใช้ประโยชน์คลื่นความถี่
  และเหตุแห่งความจำเป็นในการถือครองคลื่นความถี่ ของส่วนราชการ รัฐวิสาหกิจ
  หน่วยงานอื่นของรัฐ
  หรือบุคคลใดที่ได้รับจัดสรรคลื่นความถี่หรือใช้คลื่นความถี่เพื่อการประกอบกิจการกระจายเสียง
  หรือกิจการโทรทัศน์ อยู่ในวันที่พระราชบัญญัติองค์กรจัดสรรคลื่นความถี่ฯ พ.ศ. 2543 ใช้บังคับ
  และมีกำหนดระยะเวลาที่แน่นอนในการให้ผู้ได้รับจัดสรรคลื่นความถี่หรือใช้คลื่นความถี่เพื่อการประกอบกิจการกระจายเสียง
  หรือกิจการโทรทัศน์ให้คืนคลื่นความถี่เพื่อนำไปจัดสรรใหม่หรือปรับปรุงการใช้คลื่นความถี่ตามที่กำหนดไว้ในแผนแม่บทการบริหารคลื่นความถี่
  ปัจจุบัน กสทช.
  อยู่ระหว่างการดำเนินการตามแผนแม่บทเพื่อจัดสรรคลื่นความถี่สำหรับกิจการกระจายเสียง
  โดยมีการกำหนดกรอบระยะเวลาในการออกใบอนุญาตสำหรับกิจการที่ใช้คลื่นความถี่ภายใน 3 ปี
  ซึ่งในระหว่างนี้ บริษัทฯ ยังคงสามารถดำเนินกิจการได้อย่างต่อเนื่อง

  คู่แข่งของบริษัทฯ

  รายการวิทยุที่มีกลุ่มเป้าหมายใกล้เคียงกับรายการของกลุ่มบริษัทฯ มีดังนี้

+-------------------------------+------------+------------------------+
|   กลุ่มเป้าหมาย                  |   รา       |   รายการวิทยุของคู่แข่ง     |
|                               | ยการวิทยุของ |                        |
|                               |            |                        |
|                               |   กลุ่มบริษัทฯ |                        |
+===============================+============+========================+
|   กลุ่มคนทำงานทั้งชายและหญิงอายุ 35 |   F.M.     |   F.M. 93.0 MHz. Cool  |
|   ปีขึ้นไป                       |   106.5    |   Fahrenheit           |
|                               |   MHz.     |                        |
|                               |            |   F.M. 103.5 MHz. FM   |
|                               |   Green    |   ONE                  |
|                               |   Wave     |                        |
+-------------------------------+------------+------------------------+
|   วัยรุ่นและคนทำงานอายุระหว่าง     |   F.M.     |   F.M. 93.0 MHz. Cool  |
|   18-30 ปีที่ชื่นชอบความทันสมัย      |   94.0     |   Fahrenheit           |
|   และติดตามข่าวคราวความเคลื่อนไหว |   MHz.     |                        |
|   (Trend) ในแวดวงบันเทิงต่างๆ    |            |   F.M. 95.5 MHz.       |
|                               |   EFM      |   Virgin Hitz          |
|                               |            |                        |
|                               |            |   F.M. 97.5 MHz. SEED  |
+-------------------------------+------------+------------------------+
| วัยรุ่นทั้งชายและหญิง อายุระหว่าง 15  |   F.M.     |   F.M. 97.5 MHz. SEED  |
| ปี ถึง 24 ปี                     |   91.5     |   FM                   |
|                               |   MHz.     |                        |
|                               |            |   F.M. 95.5 MHz.       |
|                               |   Hot FM   |   Virgin Hitz          |
+-------------------------------+------------+------------------------+
|   กลุ่มคนทำงานทั้งชายและหญิง       |   F.M.     |   F.M. 103.5 MHz. FM   |
|   อายุระหว่าง 25 ปี ถึง 34 ปี      |   89.0     |   ONE                  |
|                               |   MHz.     |                        |
|                               |            |   F.M. 93.0 MHz. Cool  |
|                               |   Chill FM |   Fahrenheit           |
+-------------------------------+------------+------------------------+

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางวิทยุ
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้น ๆ
  หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริง
  ในขณะที่ความเป็นจริงในปัจจุบันการลดราคาหรือให้ส่วนลดเพื่อจูงใจให้กลุ่มผู้ประกอบการใช้บริการ
  เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
  แต่กระนั้นก็ตามวิธีการคำนวณก่อนหักส่วนลดเป็นข้อมูลทางการในปัจจุบันที่สามารถนำมาเปรียบเทียบส่วนแบ่งการตลาดได้
  โดยจากผลการศึกษาของบริษัท นีลเส็น มีเดีย รีเสิร์ช (ประเทศไทย) จำกัด (Nielsen
  Media Research (Thailand) Ltd.) ณ วันที่ 31 ธันวาคม 2555
  สามารถคิดเป็นสัดส่วนการครองส่วนแบ่งการตลาดสำหรับสื่อวิทยุของกลุ่มบริษัทฯ
  ได้ประมาณร้อยละ 13.6 ของมูลค่าโฆษณาของสื่อวิทยุทั่วประเทศ

  ตลาดโฆษณาของสื่อวิทยุ

  บริษัท นีลเส็น มีเดีย รีเสิร์ช (ประเทศไทย) จำกัด
  ได้ทำการศึกษาและเปรียบเทียบตัวเลขการใช้งบโฆษณาผ่านสื่อประเภทต่าง ๆ ณ วันที่ 31
  ธันวาคม 2555 พบว่างบโฆษณาของสื่อวิทยุ มีส่วนแบ่งการตลาดอยู่ประมาณร้อยละ 5.39
  โดยเพิ่มขึ้นจาก 5,928 ล้านบาทเป็น 6,349 ล้านบาท หรือร้อยละ 7.1

มูลค่าค่าใช้จ่ายโฆษณาในสื่อวิทยุ (ล้านบาท) 

 [] ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  จากข้อมูลข้างต้น จะเห็นได้ว่าธุรกิจวิทยุมีการขยายตัวเพิ่มขึ้นอย่างต่อเนื่อง ตั้งแต่ปี 2545
  จนถึงปี 2547 และชะลอตัวลงในปี 2548 แล้วมาขยายตัวเพิ่มขึ้นเล็กน้อยในปี 2549
  และกลับมาชะลอตัวลงในปี 2550 และกลับมาขยายตัวเพิ่มขึ้นในปี 2551
  แล้วกลับมาชะลอตัวลงอีกครั้งในปี 2552 และชะลอตัวต่อเนื่องมาถึงในปี 2554
  และกลับมาขยายตัวเพิ่มขึ้นอีกครั้งในปี 2555 ซึ่งเป็นเม็ดเงินโฆษณาที่สูงที่สุด ในรอบ 3
  ปีที่ผ่านมา อย่างไรก็ตามการผลิตสร้างสรรค์ผลงานและการผลิตรายการ
  ยังคงต้องมุ่งเน้นการตอบสนองความต้องการของลูกค้ามากขึ้น
  เนื่องจากงบประมาณของลูกค้าในการโฆษณาที่มีอยู่อย่างจำกัดทำให้ต้องแข่งขันกันด้วยฝีมือ
  การสร้างสรรค์ผลงานที่เน้นคุณภาพมากขึ้น
  และที่สำคัญต้องสร้างความพึงพอใจและความคุ้มค่าให้กับลูกค้ามากที่สุด
  ในส่วนธุรกิจของบริษัทฯซึ่งถือเป็นผู้ประกอบการที่ผลิตรายการผ่านสื่อนั้น
  ต้องมุ่งเน้นผลิตผลงานที่มีคุณภาพเช่นกันเพราะอำนาจการซื้อเป็นของลูกค้า
  ซึ่งพฤติกรรมการเลือกซื้อของลูกค้านั้น จะเลือกเฉพาะรายการที่ติดอันดับยอดนิยมเป็นอันดับต้น ๆ
  และเลือกซื้อรายการที่ให้ความคุ้มค่าจากการโฆษณาและประชาสัมพันธ์มากที่สุด
  จากปัจจัยดังกล่าวทำให้การเข้าสู่ธุรกิจสื่อของผู้ประกอบการรายใหม่
  และการที่จะให้ผู้ประกอบการรายใหม่คงอยู่ในธุรกิจนี้ได้ยาวนานเป็นสิ่งที่กระทำได้ยากในปัจจุบัน

  แนวโน้มภาวะอุตสาหกรรมและการแข่งขัน

  การแข่งขันของธุรกิจสื่อวิทยุในอนาคตยังคงมีแนวโน้มจากการแข่งขันที่รุนแรงไม่ต่างจากปีที่ผ่าน ๆ
  มา
  แต่เปลี่ยนประเด็นหลักจากเดิมที่เป็นเรื่องของการแย่งชิงสัมปทานคลื่นในช่วงปลายปีที่เป็นช่วงของการต่ออายุสัมปทาน
  มาเป็นเรื่องของการแข่งขันแย่งชิงส่วนแบ่งตลาด เจ้าของสินค้าต่าง ๆ
  มีความระมัดระวังในการใช้งบโฆษณามากขึ้น
  และเลือกใช้สื่อโฆษณาที่สามารถเข้าถึงผู้บริโภคกลุ่มเป้าหมายมากที่สุด
  ทำให้ผู้ประกอบการใช้กลยุทธ์ทางการตลาดทุกรูปแบบในการสร้างแบรนด์ของแต่ละสถานีให้แข็งแกร่ง
  และต้องพยายามรักษาฐานผู้ฟังเดิม และขยายฐานผู้ฟังให้เพิ่มขึ้น
  และเน้นจัดกิจกรรมส่งเสริมการตลาดที่น่าสนใจ เพื่อเข้าถึงกลุ่มผู้ฟังเป้าหมาย
  และตอบสนองความต้องการของลูกค้าให้ได้มากที่สุด
  ซึ่งจะช่วยให้เจ้าของสินค้าหันมาซื้อช่วงเวลาโฆษณาในคลื่นวิทยุมากขึ้น
  นอกจากนี้ผู้ประกอบการวิทยุจะต้องพัฒนาและควบคุมการทำงานให้มีประสิทธิภาพมากขึ้น
  และต้องมีความคล่องตัวในการปรับใช้กลยุทธ์ต่างๆ เพื่อรับมือกับสถานการณ์ต่าง ๆ ที่เกิดขึ้น
  จึงจะสามารถครองส่วนแบ่งตลาดได้อย่างมั่นคง

1.  การจัดหาผลิตภัณฑ์หรือบริการ

    1.  การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการวิทยุคือ

1)  ผู้ดำเนินรายการหรือผู้เปิดเพลง (Disc Jockey) และบุคลากร

    ผู้ดำเนินรายการและบุคลากรของบริษัทฯ ส่วนใหญ่เป็นพนักงานประจำของบริษัทฯ
    ซึ่งได้รับค่าตอบแทนเป็นเงินเดือน และค่าจ้างรายชั่วโมง
    ผู้ดำเนินรายการและบุคลากรของบริษัทฯ ส่วนใหญ่จะอยู่กับบริษัทฯ มาเป็นระยะเวลานาน
    และกลุ่มบริษัทฯ ได้ให้ความสำคัญของการอบรมและพัฒนาบุคลากรเป็นอย่างมาก

2)  Studio Network

    Studio Network ประกอบด้วย ห้องจัดรายการ 8 ห้อง (ที่จีเอ็มเอ็ม แกรมมี่ เพลส 7
    ห้องและที่สยามเซ็นเตอร์ 1 ห้อง) และยังมีห้องผู้ชมดนตรีจำนวน 20 ที่นั่ง 1 ห้อง
    และห้องแสดงดนตรี 1 ห้อง นอกจากนี้กลุ่มบริษัทฯ ยังมีระบบจัดการ Computer
    Automation System โดยเพลงทั้งหมดจะถูกบันทึกเก็บไว้เป็น File Computer
    ส่วนกลางเพื่อให้ผู้ดำเนินรายการจากทุกคลื่นสามารถดำเนินรายการได้สะดวกยิ่งขึ้น
    อุปกรณ์และเครื่องมือดังกล่าวตั้งอยู่ที่สำนักงานใหญ่ของบริษัทฯ
    ซึ่งใช้สำหรับเตรียมการเพื่อกระจายเสียงออกอากาศสำหรับ 4 สถานีวิทยุของกลุ่มธุรกิจสื่อวิทยุ

    ต้นทุนการผลิต

  ในส่วนของต้นทุนการผลิตของกลุ่มบริษัทฯ มีค่าใช้จ่ายหลักคือ ค่าเช่าเวลา ซึ่งทางกลุ่มบริษัทฯ
  ได้ทำสัญญาเช่าเวลาสถานีวิทยุกับกรมประชาสัมพันธ์ (ปัจจุบันคือ
  สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ)
  สถานีวิทยุกองทัพบก สถานีวิทยุยานเกราะ และคณะกรรมการกิจการโทรคมนาคมแห่งชาติ
  ค่าใช้จ่ายอื่น ๆ คือ ค่าใช้จ่ายในการจัดกิจกรรม ค่าผู้ดำเนินรายการ ซึ่งบริษัทฯ
  จ่ายในรูปของเงินเดือน และค่าจ้างรายชั่วโมง

1.  ผลกระทบต่อสิ่งแวดล้อม

- ไม่มี -

1.  งานที่ยังไม่ได้ส่งมอบ

- ไม่มี -

1.  ธุรกิจโทรทัศน์

    1.  ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจโทรทัศน์ คือ
  การผลิตและรับจ้างผลิตรายการเพื่อออกอากาศทางสถานีโทรทัศน์ดังต่อไปนี้

+-------------+------------------------------+-------------------------+
|   สถานี      |   ผู้ประกอบการ                 |   ใบอนุญาต               |
+-------------+------------------------------+-------------------------+
|   ช่อง 3     |   บจก. บางกอก เอ็นเตอร์เทนเม้นต์ |   ได้รับสัมปทาน            |
+-------------+------------------------------+-------------------------+
|   ช่อง 5     |   กองทัพบก                    |   เจ้าของสัมปทาน          |
+-------------+------------------------------+-------------------------+
|   ช่อง 7     |   บจก. กรุงเทพโทรทัศน์และวิทยุ    |   ได้รับสัมปทาน            |
+-------------+------------------------------+-------------------------+
|   ช่อง 9     |   บริษัท อสมท จำกัด (มหาชน)     |   เจ้าของสัมปทาน          |
+-------------+------------------------------+-------------------------+

  สื่อโฆษณาโทรทัศน์ทางสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่า
  หรือสถานีโทรทัศน์แบบพื้นฐาน (Free TV) ปัจจุบันมี 6 สถานี ได้แก่ ช่อง 3, 5, 7, 9,
  เอ็นบีที, และทีวีไทย ทุกสถานีมีรายได้จากการขายโฆษณา
  และให้ผู้ประกอบการเช่าเวลาเพื่อผลิตรายการ ยกเว้นช่อง เอ็นบีที และทีวีไทย
  ที่ไม่มีการขายโฆษณา

  สถานีโทรทัศน์ทุกสถานีฯ
  มุ่งเน้นที่การพัฒนาคุณภาพของรายการโทรทัศน์ให้น่าสนใจมากขึ้นเพื่อให้รายการเป็นที่นิยมในหมู่ผู้ชมให้มากที่สุดโดยเฉพาะช่วงเวลา
  Prime time อาทิ รายการข่าว และละครหลังข่าว
  ในส่วนของบริษัทผู้ผลิตรายการต่างก็แข่งขันกันในแง่ของคุณภาพของรายการเพื่อช่วงชิงการเช่าเวลาออกอากาศกับสถานีโทรทัศน์ช่องต่างๆ
  ทั้งนี้ ในการเช่าเวลาเพื่อผลิตรายการ ทางสถานีฯ จะพิจารณาจากรายการที่มีคุณภาพ
  มีรูปแบบการนำเสนอน่าสนใจ สอดคล้องกับนโยบายของสถานีโทรทัศน์
  และมีโอกาสที่จะได้รับความนิยม หรือมี Rating สูง
  ซึ่งจะส่งผลต่อความต้องการโฆษณาของสินค้าและบริการในการเลือกลงโฆษณาในรายการดังกล่าว
  เนื่องจากสื่อโฆษณาโทรทัศน์ Free TV
  ยังคงเป็นสื่อที่มีการแข่งขันสูงเพื่อช่วงชิงงบโฆษณาในตลาดอย่างต่อเนื่อง
  บริษัทผู้ผลิตรายการจึงต้องคิดสร้างสรรค์รูปแบบรายการให้มีความแปลกใหม่ มีเอกลักษณ์เฉพาะตัว
  มีความพร้อมในการปรับเปลี่ยนและพัฒนารายการให้มีคุณภาพเป็นที่นิยมอยู่ตลอดเวลา และที่สำคัญ
  คือ
  จะต้องตอบสนองความต้องการของสถานีโทรทัศน์ทั้งในเรื่องความนิยมของผู้ชมและนโยบายของสถานีโทรทัศน์นั้นๆ

ประเภทรายการโทรทัศน์ของกลุ่มบริษัทฯ ในปี 2555

[]

  แผนภาพที่ 1 แบ่งสัดส่วนรายการตามจำนวนรายการ

  --------------------------------- -------------------------------------
  ประเภทรายการ                      จำนวนรายการ

  ละคร และ ซิทคอม                    17

  วาไรตี้                             8

  รายการวัยรุ่น                        2

  รายการเพลง                        4

  เกมส์โชว์                           1

  รายการเด็ก                         1

  รวมทั้งสิ้น                           33
  --------------------------------- -------------------------------------

  ในปี พ.ศ. 2555 กลุ่มบริษัทฯ มีรายการโทรทัศน์ทั้งสิ้น 36 รายการ
  โดยสามารถแบ่งประเภทของรายการโทรทัศน์ได้ ดังนี้

+---------+---------------------+-----+-------------------+-----------+
|   ประเภ |   ชื่อรายการ          |   ส |   วัน /            |   ดำ      |
| ทรายการ |                     | ถานี |   เวลาออกอากาศ    | เนินการผลิต |
|         |                     |     |                   |           |
|         |                     | โทร |                   |           |
|         |                     | ทัศน์ |                   |           |
+=========+=====================+=====+===================+===========+
|   ละค   |   เฮง เฮง เฮง       |     |   เสาร์            |   เอ็กแซ็กท์ |
| ร/ซิทคอม |                     | ช่อง |   10.15-11.00 น.  |           |
|         |                     |   3 |                   |           |
+---------+---------------------+-----+-------------------+-----------+
|         |   ผู้กองเจ้าเสน่ห์       |     |   อาทิตย์ 10.15 –   |   ซีเนริโอ  |
|         |                     | ช่อง |   11.00 น.        |           |
|         |                     |   3 |                   |           |
+---------+---------------------+-----+-------------------+-----------+
|         |   ละครหลังข่าว        |     |   จันทร์-พฤหัส       |   เอ็กแซ็กท์ |
|         |                     | ช่อง |   20.20-21.25 น.  |   &ซีเนริโอ |
|         |                     |   5 |                   |           |
+---------+---------------------+-----+-------------------+-----------+
|         |   เซน...สื่อรักสื่อวิญญาณ |     |   ศุกร์ 20.20 –     |   เอ็กแซ็กท์ |
|         |                     | ช่อง |   21.25 น.        |           |
|         |                     |   5 |                   |           |
+---------+---------------------+-----+-------------------+-----------+
|         |   ละคร rerun        |     |   จันทร์-ศุกร์        |   เอ็กแซ็กท์ |
|         |                     | ช่อง |   10.45 - 11.35   |   &ซีเนริโอ |
|         |                     |   5 |   น.              |           |
+---------+---------------------+-----+-------------------+-----------+
|         |   ลูกพี่ลูกน้อง          |     |   เสาร์ 18.00 –    |   ซีเนริโอ  |
|         |                     | ช่อง |   19.00 น.        |           |
|         |                     |   9 |                   |           |
+---------+---------------------+-----+-------------------+-----------+
|         |   บ้านนี้มีรัก           |     |   อาทิตย์ 18.00 –   |   ซีเนริโอ  |
|         |                     | ช่อง |   19.00 น.        |           |
|         |                     |   9 |                   |           |
+---------+---------------------+-----+-------------------+-----------+
|         |   นัดกับนัด            |     |   อาทิตย์ 17.00 –   |   ซีเนริโอ  |
|         |                     | ช่อง |   18.00 น.        |           |
|         |                     |   9 |                   |           |
+---------+---------------------+-----+-------------------+-----------+
|         |   4 รุ่น 4 วุ่น เดอะซีรี่ส์ |     |   เสาร์-อาทิตย์      |   จีเอ็มเอ็ม |
|         |                     | ช่อง |   20.40 – 21.35   |   ทีวี      |
|         |                     |   9 |   น.              |           |
+---------+---------------------+-----+-------------------+-----------+
|   วาไรตี้ |   เรื่องของเรื่อง       |     |   จันทร์ 21.25 –    |   เอ็กแซ็กท์ |
|         |                     | ช่อง |   22.05 น.        |           |
|         |                     |   5 |                   |           |
+---------+---------------------+-----+-------------------+-----------+
|         |   Wow ดารา          |     |   เสาร์-อาทิตย์      |   ซีเนริโอ  |
|         |                     | ช่อง |   17.30 – 18.00   |           |
|         |                     |   5 |   น.              |           |
+---------+---------------------+-----+-------------------+-----------+
|         |   โชว์มีเฮ            |     |   อังคาร 17.55 –   |   ซีเนริโอ  |
|         |                     | ช่อง |   19.00 น.        |           |
|         |                     |   5 |                   |           |
+---------+---------------------+-----+-------------------+-----------+
|         |   นอกรอบ            |     |   อังคาร 17.55 –   |   ซีเนริโอ  |
|         |                     | ช่อง |   19.00 น.        |           |
|         |                     |   5 |                   |           |
+---------+---------------------+-----+-------------------+-----------+
|         |   Sisterday         |     |   เสาร์ 14.50 –    |   จีเอ็มเอ็ม |
|         |                     | ช่อง |   15.35 น.        |   ทีวี      |
|         |                     |   5 |                   |           |
+---------+---------------------+-----+-------------------+-----------+
|         |   OIC Holiday       |     |   วันหยุดนักขัตฤกษ์    |   จีเอ็มเอ็ม |
|         |                     | ช่อง |   12.15 -12.50 น. |   ทีวี      |
|         |                     |   5 |                   |           |
+---------+---------------------+-----+-------------------+-----------+
|         |   ที่นี่ หมอชิต          |     |   อาทิตย์ 22.25     |   ดีทอล์ค   |
|         |                     | ช่อง |   -23.55 น        |           |
|         |                     |   7 |                   |           |
+---------+---------------------+-----+-------------------+-----------+
|         |   เมดอินไทยแลนด์      |     |   จันทร์-ศุกร์        |   จีเอ็มเอ็ม |
|         |   ยกระดับกระชับสยาม   | ช่อง |   12.45-13.35 น.  |   ทีวี      |
|         |                     |   5 |                   |           |
+---------+---------------------+-----+-------------------+-----------+
|         |   หาเช้าโชว์ค่ำ        |     |   พฤหัสบดี          |   จีเอ็มเอ็ม |
|         |                     | ช่อง |   23.40-24.20     |   ทีวี      |
|         |                     |   5 |                   |           |
+---------+---------------------+-----+-------------------+-----------+
|         |   The Star 9        |     |   เสาร์-อาทิตย์      |   เอ็กแซ็กท์ |
|         |                     | ช่อง |   21.30 – 23.30   |           |
|         |                     |   9 |   น.              |           |
+---------+---------------------+-----+-------------------+-----------+
|   ราย   |   Five Live         |     |   จันทร์-ศุกร์        |   จีเอ็มเอ็ม |
| การวัยรุ่น |                     | ช่อง |   00.40-01.35 น.  |   ทีวี      |
|         |                     |   5 |                   |           |
+---------+---------------------+-----+-------------------+-----------+
|         |   Wake Club         |     |   อาทิตย์ 14.05 –   |   จีเอ็มเอ็ม |
|         |                     | ช่อง |   14.55 น.        |   ทีวี      |
|         |                     |   5 |                   |           |
+---------+---------------------+-----+-------------------+-----------+
|         |   รถโรงเรียน         |     |   อาทิตย์ 16.05 –   |   จีเอ็มเอ็ม |
|         |                     | ช่อง |   17.00 น.        |   ทีวี      |
|         |                     |   5 |                   |           |
+---------+---------------------+-----+-------------------+-----------+
|   ราย   |   คลื่นแทรก คลื่นแซบ    |     |   จันทร์-ศุกร์        |   แฟนทีวี   |
| การเพลง |                     | ช่อง |   01.05 - 02.00   |           |
|         |                     |   5 |   น.              |           |
+---------+---------------------+-----+-------------------+-----------+
|         |   คลื่นแทรก คลื่นแซบ    |     |   เสาร์-อาทิตย์      |   แฟนทีวี   |
|         |   สุดสัปดาห์           | ช่อง |   01.55 – 02.20   |           |
|         |                     |   5 |   น.              |           |
+---------+---------------------+-----+-------------------+-----------+
|         |   E-เมาท์ มาเต็ม      |     |   ศุกร์ 01.00 -     |   จีเอ็มเอ็ม |
|         |                     | ช่อง |   02.00 น.        |   ทีวี      |
|         |                     |   7 |                   |           |
+---------+---------------------+-----+-------------------+-----------+
|         |   ฮัลโหลวันหยุด        |     |   วันหยุดนักขัตฤกษ์    |   จีเอ็มเอ็ม |
|         |                     | ช่อง |   10.00 -11.00 น. |   ทีวี      |
|         |                     |   7 |                   |           |
+---------+---------------------+-----+-------------------+-----------+
|         |   เดอะสตาร์วันนี้       |     |   เสาร์-อาทิตย์      |   ซีเนริโอ  |
|         |                     | ช่อง |   20.30 – 21.30   |           |
|         |                     |   9 |   น.              |           |
+---------+---------------------+-----+-------------------+-----------+
|   รา    |   แก๊งกระจิ๊ด          |     |   อาทิตย์ 07.40 –   |   มี มิติ    |
| ยการเด็ก |                     | ช่อง |   08.45 น.        |           |
|         |                     |   3 |                   |           |
+---------+---------------------+-----+-------------------+-----------+
|   รา    |   เบิร์ดแลนด์          |     |   เสาร์ 19.30 –    |   จีเอ็มเอ็ม |
| ยการเด็ก |   แดนมหัศจรรย์        | ช่อง |   19.45           |   แกรมมี่   |
|   (ต่อ)  |                     |   3 |                   |           |
|         |                     |     |                   | และเชลล์ฮัท |
|         |                     |     |                   |   เอ็นเท   |
|         |                     |     |                   | อร์เทนเม้นท์ |
+---------+---------------------+-----+-------------------+-----------+

รายละเอียดรูปแบบของแต่ละรายการ

  ------------------------- ----------------------------------------------------------------------------------------------------- -------------------- -------------
  ประเภทรายการ              รูปแบบ                                                                                                 กลุ่มผู้ชมเป้าหมาย        จำนวนรายการ

  ละคร/ ซิทคอม               เป็นรายการโทรทัศน์ที่กลุ่มธุรกิจโทรทัศน์มีความถนัดในด้านการผลิตและมีการนำเสนอผลงานให้กับทางสถานีโทรทัศน์อย่างต่อเนื่อง         ครอบครัว ทุกเพศ ทุกวัย   16
                            โดยในปีที่ผ่านมารายการประเภทละครของกลุ่มธุรกิจโทรทัศน์ได้รับการตอบรับจากผู้ชมติดอันดับแนวหน้า ทั้งในส่วนของละครหลังข่าว                            
                            ละครตลกจบในตอน (Sit Com) ซึ่งกลุ่มบริษัทฯ ถือว่าเป็นผู้นำในการนำเสนอละครในรูปแบบนี้ และได้รับความนิยมสูงสุดอย่างต่อเนื่อง                         
                            รวมถึงละครวัยรุ่นแนวสร้างสรรค์อีกด้วย                                                                                              

  รายการวาไรตี้               เป็นรายการที่มีกลุ่มเป้าหมายที่ชัดเจน ทั้งยังมีการนำเสนอความบันเทิงในรูปแบบที่หลากหลาย รายงานกระแสความนิยม ความคิด         วัยรุ่นชายหญิงทั่วประเทศ   10
                            นำความทันสมัยให้กับผู้ชม รวมถึงนำเสนอเรื่องราวเหตุการณ์ปัจจุบัน โดยมีการสอดแทรกเนื้อหา สาระ เชิงสร้างสรรค์                และสำหรับครอบครัว      
                            ให้กับกลุ่มเป้าหมายได้อย่างมีประสิทธิภาพ                                                                        ทุกเพศ ทุกวัย           
                            และยังเป็นการรวบรวมเอาศักยภาพของการเป็นองค์กรใหญ่ที่ครอบคลุมสื่อบันเทิงครบวงจรมาก่อให้เกิดประโยชน์สูงสุด                                      
                            รวมถึงรายการรูปแบบเรียลลิตี้โชว์                                                                                                  
                            เพื่อเกาะกระแสความสนใจของตลาดกลุ่มผู้บริโภคหลักของบริษัทที่ต้องการความแปลกใหม่ที่แสดงให้เห็นถึงความสามารถของผู้ร่วมรายการ                        
                            เช่น การประกวดร้องเพลง เป็นต้น                                                                                                 

  รายการวัยรุ่น                เป็นรายการที่มีกลุ่มเป้าหมายที่ชัดเจน ทั้งยังมีการนำเสนอความบันเทิงในรูปแบบที่หลากหลาย สร้างกระแสนิยม                      วัยรุ่นชายหญิงทั่วประเทศ   3
                            นำความทันสมัยให้กับผู้ชมกลุ่มวัยรุ่น โดยมีการสอดแทรกเนื้อหา สาระ เชิงสร้างสรรค์ ให้กับกลุ่มเป้าหมาย                                              
                            รวมถึงเป็นอีกช่องทางหนึ่งในการหาศิลปินหน้าใหม่ให้กับวงการด้วย                                                                           

  รายการเพลง                การนำเสนอในรูปแบบของมิวสิควีดีโอหรือภาพคอนเสิร์ตของศิลปินหลากหลาย                                               วัยรุ่นชายและหญิง        5
                            โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทฯ ที่มีการผลิตผลงานออกมาในขณะนั้นให้เป็นที่รู้จัก                  อายุตั้งแต่ 15 ปีขึ้นไป /   
                                                                                                                                  นักเรียน นักศึกษา /      
                                                                                                                                  แม่บ้าน                

  รายการเกมส์โชว์             เป็นประเภทรายการโทรทัศน์ที่ได้รับความนิยมจากผู้ชมอย่างต่อเนื่อง                                                     ครอบครัว ทุกเพศ ทุกวัย   -
                            เนื่องจากรูปแบบการดำเนินรายการที่สนุกสนานสอดแทรกสาระและความบันเทิงครบครัน มีเอกลักษณ์เฉพาะตัว แตกต่างจากคู่แข่งในตลาด                        
                            อาทิ ให้ผู้ชมได้เข้ามามีส่วนร่วม มีแขกรับเชิญในรายการที่มีชื่อเสียง                                                                          
                            ประกอบกับการนำเสนอรายการที่มีส่วนในการสร้างสรรค์สังคมและส่งเสริมวัฒนธรรมและประเพณีอันดีงาม ทำให้รายการของกลุ่มบริษัทฯ                         
                            เป็นรายการที่ได้รับความนิยมครองใจผู้ชมมาโดยตลอด                                                                                    

  รายการสำหรับเด็กและเยาวชน   เป็นรายการที่มีกลุ่มเป้าหมายที่ชัดเจน และนำเทคโนโลยีมาใช้ในการผลิตรายการอนิเมชั่นเพื่อดึงดูดความสนใจของกลุ่มเป้าหมาย         ครอบครัว ทุกเพศ ทุกวัย   2
                            พร้อมทั้งสอดแทรกเนื้อหาสาระเชิงสร้างสรรค์ให้กับกลุ่มเป้าหมายได้อย่างมีประสิทธิภาพ                                                            
  ------------------------- ----------------------------------------------------------------------------------------------------- -------------------- -------------

2.  การตลาดและภาวะการแข่งขัน

    1.  นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพมีสาระและความบันเทิงครบถ้วน

  เป้าหมายในการดำเนินการธุรกิจโทรทัศน์ คือ การนำเสนอรายการที่มีสาระ
  และมีคุณค่าต่อประชาชน ในหลายรูปแบบ ไม่ว่าจะเป็นรายการวาไรตี้ ละคร และเกมส์โชว์
  โดยมีความพยายามที่จะพัฒนาคุณภาพรายการอย่างต่อเนื่องเพื่อให้ก้าวล้ำคู่แข่งและเท่าทันเทคโนโลยีและวิวัฒนาการในโลกที่ก้าวไปอย่างรวดเร็ว
  ส่งผลให้ผู้ชมได้รับความบันเทิง สาระ และความรู้จากการชมรายการอย่างครบครัน อีกทั้งบริษัทฯ
  ได้ให้ความสำคัญกับการศึกษาวิจัยความคิดเห็นจากกลุ่มผู้ชมรายการอย่างต่อเนื่อง
  เพื่อมาพัฒนารายการให้เป็นที่น่าสนใจและตอบสนองความต้องการของกลุ่มเป้าหมายได้ดียิ่งขึ้น
  นอกจากนี้กลุ่มบริษัทฯ ยังคงใช้กลยุทธ์ในการสร้างความต่อเนื่องในการติดตามและรับชมรายการ
  โดยให้ผู้ชมรายการมีส่วนร่วมในการร่วมสนุกกับรายการ
  ทั้งในรูปแบบการชิงรางวัลหรือการเข้ามาแข่งขันในรายการ เป็นต้น

-   เป็นผู้นำด้านการนำเสนอความทันสมัยและเรื่องราวใหม่ ๆ สู่ผู้ชมอย่างสม่ำเสมอ

  จากผลการวิจัยชี้ว่ากลุ่มเป้าหมายของบริษัทฯ โดยเฉพาะกลุ่มวัยรุ่นและคนรุ่นใหม่
  เป็นกลุ่มที่ต้องการรับชมรายการที่มีเนื้อหานำสมัยและใหม่ ไม่จำเจหรือซ้ำ ๆ เป็นประจำ ดังนั้น
  บริษัทฯ จึงให้ความสำคัญกับการค้นคว้าหาข้อมูลข่าวสารใหม่ ๆ
  เพื่อมาพัฒนารายการให้แปลกใหม่และโดดเด่น ทั้งในเรื่องของเนื้อหา รูปแบบ
  เทคโนโลยีการผลิตรายการ ตลอดจนนำข้อมูลข่าวสารดังกล่าว
  มาปรับใช้กับการทำงานของทีมงานผลิตรายการ เพื่อให้
  ผู้ชมได้รับชมรายการที่มีรูปแบบและเนื้อหาที่นำสมัยโดดเด่นและแตกต่างจากรายการประเภทเดียวกันในตลาด
  ทั้งรายการที่ผลิตเพื่อออกอากาศทางโทรทัศน์ดาวเทียมและช่องฟรีทีวี

-   ผลิตรายการที่มีกลุ่มผู้ชมเป้าหมายชัดเจนแตกต่างจากรายการคู่แข่ง

  ในทุกรายการที่บริษัทฯ ผลิตขึ้นนั้น ได้มีการกำหนดกลุ่มเป้าหมายไว้อย่างชัดเจน
  โดยเนื้อหาและรูปแบบของแต่ละรายการจะถูกสร้างสรรค์ให้สอดคล้องและตอบสนองความต้องการของผู้ชมกลุ่มเป้าหมายให้มากที่สุด
  การมีกลุ่มเป้าหมายที่ชัดเจนนอกจากจะส่งผลให้ได้รับความนิยมจากผู้ชมรายการเป็นอย่างดีแล้ว
  ยังส่งผลให้ผู้ซื้อสื่อโฆษณาสามารถเลือกลงโฆษณาในรายการให้สอดคล้องกับกลุ่มเป้าหมายของผลิตภัณฑ์ได้อย่างตรงกลุ่ม
  และสามารถสร้างสรรค์สื่อโฆษณาที่เหมาะสมเฉพาะกลุ่มเป้าหมายนั้น ๆ
  ส่งผลให้การลงโฆษณามีประสิทธิภาพสูงสุดอีกด้วย

-   การใช้เทคโนโลยีและสื่อประเภทใหม่ (New Media)
    เพื่อเป็นช่องทางในการสื่อสารกับกลุ่มผู้ชมรายการ

  การเปลี่ยนแปลงของเทคโนโลยีในปีที่ผ่านมาเป็นไปอย่างรวดเร็ว
  ส่งผลต่อพฤติกรรมการรับข่าวสารของกลุ่มเป้าหมายที่ให้ความสำคัญกับความรวดเร็วของการรับส่งข่าวสารเป็น
  อย่างมาก ดังนั้นบริษัทฯ จึงหันมาให้ความสำคัญกับกลยุทธ์การโฆษณาประชาสัมพันธ์ผ่านสื่อออนไลน์
  และสื่อประเภทใหม่ (New Media) โดยเฉพาะ Social Network เช่น Twitter และ
  Facebook มากยิ่งขึ้น อาทิ การเปิดแฟนเพจของรายการต่าง ๆ
  ในเฟซบุ๊คเพื่อเป็นพื้นที่สำหรับการสื่อสารพบปะพูดคุยระหว่างพิธีกรและแฟนรายการ
  นอกจากนั้นยังมีการพัฒนาแอพพลิเคชั่น  “จีเอ็มเอ็ม ทีวี” และ “แบง แชนแนล” บนไอโฟน
  และไอแพดเพื่อตอบสนองไลฟ์สไตล์ของวัยรุ่นคนรุ่นใหม่
  โดยช่องทางดังกล่าวได้รับการตอบรับจากกลุ่มเป้าหมายเป็นอย่างดีเนื่องจากสามารถเติมเต็มความต้องการในการติดตามข่าวสารได้อย่างสะดวกและรวดเร็ว
  อีกทั้งยังสามารถส่งต่อข่าวสารให้เพื่อนได้ง่าย ทำให้การประชาสัมพันธ์ รายการและกิจกรรมต่าง
  ๆ ของบริษัทฯ ได้รับผลตอบรับเป็นอย่างดี

-   กลยุทธ์สร้างความคุ้มค่าสูงสุดในการลงโฆษณา

  เนื่องจากในปัจจุบันมีผู้ผลิตรายการโทรทัศน์เพิ่มขึ้นหลายราย
  ส่งผลให้การแข่งขันของสื่อโทรทัศน์เป็นอย่างรุนแรงมากขึ้น บริษัทฯ
  จึงได้นำเสนอรูปแบบการขายแบบครบวงจร
  นอกเหนือจากการขายโฆษณาทางโทรทัศน์เพียงอย่างเดียว
  ผู้ลงโฆษณาจะได้รับการนำเสนอรูปแบบโฆษณาที่หลากหลาย และครอบคลุมในทุกช่องทาง
  ส่งผลให้สามารถสื่อสารถึงกลุ่มเป้าหมายได้อย่างมีประสิทธิภาพมากขึ้น
  ไม่ว่าจะเป็นการลงโฆษณาในสื่อโทรทัศน์ ทีวีดาวเทียม เว็บไซต์ New Media และ กิจกรรม ณ
  พื้นที่ กลยุทธ์การใช้สื่อโฆษณาแบบครบวงจรนี้
  นอกจากจะสามารถเข้าถึงกลุ่มเป้าหมายที่มีพฤติกรรมแตกต่างกันไปได้แล้ว
  สื่อแต่ละช่องทางจะมีการสร้างสรรค์รูปแบบที่แตกต่างกันออกไป
  เพื่อสร้างความแปลกใหม่และหลากหลายไม่ซ้ำกับการลงโฆษณารูปแบบเดิม ๆ
  อีกทั้งสื่อแต่ละช่องทางยังเป็นส่วนเสริมซึ่งกันและกัน ทำให้ผู้ลงโฆษณาได้ประโยชน์สูงสุด
  คุ้มค่ากับจำนวนเม็ดเงินที่ลงโฆษณามากที่สุด

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์จะเป็นลักษณะของการผ่านบริษัทโฆษณามากกว่าร้อยละ
  70 ของยอดขาย และขายตรงให้กับลูกค้าประมาณร้อยละ 30 ของยอดขาย และในระยะ 3
  ปีที่ผ่านมากลุ่มธุรกิจสื่อโทรทัศน์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์

1.  สภาพการแข่งขัน / แนวโน้มภาวะอุตสาหกรรมและการแข่งขัน

  ในปี 2555 ที่ผ่านมา สถานการณ์ทางการเมือง และสังคม ของไทยอยู่ในภาวะปกติ
  สถานการณ์เศรษฐกิจถือว่าอยู่ในภาวะที่เติบโตเป็นอย่างมาก
  ทำให้มูลค่าการใช้จ่ายโฆษณาในสื่อโทรทัศน์ อยู่ที่ 68,105 ล้านบาท
  มีอัตราการเติบโตอยู่ที่ร้อยละ 9.43 ซึ่งสื่อโทรทัศน์ยังคงเป็นสื่อหลักที่ถูกใช้มากที่สุด
  คิดเป็นสัดส่วนร้อยละ 57.83 จากมูลค่าการใช้จ่ายโฆษณารวมที่ 117,761 ล้านบาท

มูลค่าค่าใช้จ่ายโฆษณาในสื่อโทรทัศน์ (ล้านบาท) 

[]

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  คู่แข่งขันในธุรกิจสื่อโทรทัศน์
  ในปัจจุบันมีบริษัทที่ประกอบธุรกิจผลิตและรับจ้างผลิตรายการโทรทัศน์ประเภทต่าง ๆ
  เพิ่มขึ้นมากราย
  ทั้งที่มีรูปแบบการผลิตรายการที่ใกล้เคียงกันและคิดรูปแบบในการผลิตที่สร้างความแตกต่างออกไป
  ประกอบด้วย บริษัทย่อยของทางเจ้าของสถานีที่เป็นเอกชน หรือผู้ผลิตรายการอิสระ เช่น บริษัท
  โพลีพลัส เอ็นเตอร์เทนเมนท์ จำกัด, บริษัท บรอดคาสไทย เทเลวิชั่น จำกัด, บริษัท บอนด์
  จำกัด, บริษัท มีเดีย อ๊อฟ มีเดีย จำกัด (มหาชน), บริษัท เจเอสแอล จำกัด, บริษัท ทีวี
  ธันเดอร์ จำกัด และ บริษัท เวิร์กพ้อยท์ จำกัด (มหาชน)
  ผู้ผลิตรายการอิสระบางรายจะดำเนินการผลิตรายการให้แก่สถานีใดสถานีหนึ่งเท่านั้น
  แต่มีน้อยรายรวมทั้งกลุ่มบริษัทฯ ที่สามารถผลิตรายการให้แก่สถานีทุกช่อง
  รวมถึงสถานีโทรทัศน์ฟรีทีวีที่มีช่องทางออกอากาศผ่านดาวเทียมเพิ่มอีกช่องทางหนึ่ง อาทิช่อง TGN
  ของ สถานีวิทยุโทรทัศน์กองทัพบก ช่อง 5 และช่อง MCOT 1, 2, 3 ของ บริษัท อสมท จำกัด
  (มหาชน)

  สำหรับปี 2556 บริษัทฯ คาดว่าธุรกิจโทรทัศน์น่าจะยังคงเติบโตได้อย่างต่อเนื่องจากปีก่อน
  แต่ขนาดของสัดส่วนต่อเม็ดเงินรวมอาจลดลงเนื่องจากมีสื่อใหม่เข้ามาแย่งชิงส่วนแบ่งตลาด
  โดยเฉพาะอย่างยิ่งสื่อเคเบิลทีวีและสื่อโทรทัศน์ผ่านดาวเทียม
  เนื่องจากมีกลุ่มลูกค้าเป้าหมายใกล้เคียงกัน ซึ่งมีอัตราการเติบโตอย่างก้าวกระโดดในปีนี้
  โดยได้รับอานิสงส์จากข้อจำกัดของเวลาโฆษณาในฟรีทีวีซึ่งถูกควบคุมให้ไม่เกิน 240 นาทีต่อวัน
  ทั้งนี้จากแนวโน้มการโฆษณาที่เพิ่มขึ้น
  จึงนำไปสู่ภาวะการแข่งขันเพื่อช่วงชิงส่วนแบ่งตลาดเพิ่มขึ้นตามไปด้วย
  ดังนั้นสื่อที่สามารถปรับตัวทางธุรกิจแสดงให้เห็นความคุ้มค่าและความสามารถในการเข้าถึงกลุ่มเป้าหมายได้ดีก็จะมีโอกาสเติบโตเหนือคู่แข่งได้ในที่สุด

  อย่างไรก็ตาม จากความต้องการรายการโทรทัศน์ ประเภทต่าง ๆ เพิ่มขึ้น
  ส่งผลให้ธุรกิจการผลิตรายการโทรทัศน์มีแนวโน้มการเติบโตและการแข่งขันที่สูงในอนาคต
  ดังนั้นผู้ผลิตรายการที่มีคุณภาพและมีความหลากหลายและมีบุคลากรที่มีความสร้างสรรค์
  จะมีข้อได้เปรียบกว่าคู่แข่งในการขยายธุรกิจต่อไป

1.  การจัดหาผลิตภัณฑ์หรือบริการ

    1.  การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการโทรทัศน์

1)  นักแสดง พิธีกรและบุคลากรฝ่ายการผลิต

    กลุ่มบริษัทฯ จะคัดเลือกและว่าจ้างนักแสดง หรือ พิธีกร
    ที่มีบุคลิกภาพเหมาะสมกับละครเรื่องนั้น ๆ หรือรายการนั้น ๆ ทั้งนี้กลุ่มบริษัทฯ
    จะมีข้อได้เปรียบในกรณีที่นักแสดงหรือพิธีกรเป็นบุคลากรของจีเอ็มเอ็ม แกรมมี่
    ซึ่งเป็นบริษัทใหญ่ของกลุ่มบริษัทฯ เนื่องจากจะทำให้สามารถติดต่อ ประสานงาน
    และขอความร่วมมือได้ง่ายกว่า โดยอัตราการจ่ายค่าตอบแทนเป็นไปตามอัตราตลาด
    ในส่วนของบุคลากร ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    บุคลากรส่วนใหญ่จะอยู่กับกลุ่มบริษัทฯ มาเป็นระยะเวลานาน และกลุ่มบริษัทฯ
    ได้ให้ความสำคัญกับการอบรมและพัฒนาบุคลากรเป็นอย่างมาก

2)  สถานที่ใช้ในการถ่ายทำและอุปกรณ์ที่ใช้ในการผลิต

    ในการผลิตละครและรายการ โดยส่วนใหญ่จะเป็นการถ่ายทำนอกสถานที่เป็นหลัก
    ดังนั้นกลุ่มบริษัทฯ จะเช่าสถานที่ถ่ายทำจากบุคคลภายนอก
    เนื่องจากการลงทุนสร้างสตูดิโอต้องใช้เงินลงทุนที่สูงและไม่คุ้มทุน
    โดยปกติแล้วจะมีเพียงเจ้าของสถานีเท่านั้นที่จะสร้างสตูดิโอเพื่อผลิตข่าวเป็นส่วนใหญ่
    ทั้งนี้กลุ่มบริษัทฯ จะเช่าอุปกรณ์ที่ใช้ในการผลิตรายการ เช่น กล้องโทรทัศน์
    คอมพิวเตอร์สำหรับตัดต่อภาพและเสียงจาก จีเอ็มเอ็ม แกรมมี่ โดยจ่ายค่าเช่าตามราคาตลาด

    ต้นทุนการผลิต

    ในส่วนของต้นทุนการผลิตของกลุ่มบริษัทฯ ค่าใช้จ่ายหลัก คือ ค่าเช่าเวลา
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต ค่านักแสดง และค่าพิธีกร

1.  ผลกระทบต่อสิ่งแวดล้อม

- ไม่มี -

1.  งานที่ยังไม่ได้ส่งมอบ

- ไม่มี -

1.  ธุรกิจสิ่งพิมพ์

    1.  ลักษณะผลิตภัณฑ์หรือบริการ

ผลิตนิตยสารรายเดือนและรายปักษ์ ซึ่งเป็นนิตยสารแฟชั่น นิตยสารสำหรับผู้หญิง
นิตยสารสำหรับผู้ชาย และนิตยสารบันเทิงปัจจุบันมีนิตยสารของกลุ่มบริษัทฯ ทั้งสิ้น 6 เล่ม
เป็นนิตยสารไทย 2 เล่ม และเป็นนิตยสารที่ซื้อลิขสิทธิ์มาจากต่างประเทศอีก 4 เล่ม
โดยนิตยสารแต่ละเล่มมีลักษณะเฉพาะที่ต่างกันดังนี้

  ------------------ ------------------------------------------------------------------- ---------------------------------------------------------
  นิตยสาร /           ลักษณะของเนื้อหา                                                       กลุ่มเป้าหมาย
  รูปแบบสิ่งพิมพ์                                                                             

  อิมเมจ (Image)      แฟชั่น ความงาม สาระและบันเทิงที่โดดเด่นด้วยภาพทันสมัย                         ไม่จำกัดเพศหรืออายุของกลุ่มผู้อ่าน ทุกเพศทุกวัย ตั้งแต่นักเรียน นักศึกษา
                                                                                         และคนทำงาน

  มาดาม ฟิกาโร        นิตยสารสำหรับผู้หญิงที่มีความสนใจในแฟชั่น ชื่นชอบในศิลปะที่สวยงาม                  ผู้หญิงวัยทำงานอายุ 25-35 ปีที่ค่อนข้างมีระดับ มีรสนิยม และการศึกษาสูง
  (Madame Figaro)    มอบความบันเทิงและสาระให้แก่ผู้หญิงที่มีรสนิยมและการศึกษาสูง                      

  เฮอร์ เวิลด์ (Her     แฟชั่น ความงาม สาระและบันเทิง                                           ผู้หญิงที่เป็นนักศึกษา ไปจนถึงวัยเริ่มต้นทำงาน อายุ 18-28 ปี
  World)             วิถีการดำเนินชีวิตของสาวสมัยใหม่ที่ใช้เวลาอย่างมีประโยชน์เพื่อพัฒนาและปรับปรุงตนเอง   
                     และเตรียมพร้อมที่จะเผชิญโลกใหม่ ในวัยที่มากขึ้น                                

  แมกซิม (Maxim)      เรื่องราวการใช้ชีวิตและรูปแบบการดำเนินชีวิตของผู้ชายยุคใหม่ที่มีความเป็นตัวของตัวเอง   ผู้ชายทันสมัย วัย 18-40 ปี ที่สนใจความเป็นไปของสังคม แฟชั่น บันเทิง
                     ประกอบไปด้วยสาระและบันเทิง การแต่งกาย ความเป็นอยู่ เทคโนโลยี และสุขภาพ       และเทคโนโลยีใหม่ๆ และมีความเป็นตัวของตัวเอง

  แอททิจูด (Attitude)  แฟชั่น เรื่องราวการใช้ชีวิต                                                ไม่จำกัดเพศหรืออายุของกลุ่มผู้อ่านที่มีรสนิยมและไลฟ์สไตล์ในแบบของตัวเอง
                     และรูปแบบการดำเนินชีวิตของกลุ่มบุคคลที่มีรสนิยมและไลฟ์สไตล์เป็นแบบของตัวเอง        กล้าที่จะใช้ชีวิตในแบบที่ตนเองเลือก

  อิน แมกกาซีน         เน้นความรักดารา บทสัมภาษณ์เชิงลึก                                         ผู้หญิงวัยมหาวิทยาลัยถึงวัยทำงาน คนเมือง วัย 18-29 ปี
  (In Magazine)      และสไตล์ของดาราที่นำไปดัดแปลงใช้กับสาวไทยทั่วไปได้ มองโลกในแง่ดี และ exclusive มีรายได้ระดับกลางถึงสูง
  ------------------ ------------------------------------------------------------------- ---------------------------------------------------------

2.  การตลาดและภาวะการแข่งขัน

    1.  นโยบายและลักษณะการตลาด

กลยุทธ์ในการแข่งขันสำหรับนิตยสาร

-   ผลิตนิตยสารที่มีคุณภาพและมีเนื้อหาที่ตรงกับกลุ่มผู้อ่าน

  นิตยสารแต่ละเล่มมีจุดเด่นที่แตกต่างกันอย่างเด่นชัดเพื่อรองรับความต้องการของกลุ่มลูกค้าที่ต่างกัน
  อย่างไรก็ตามสิ่งที่เหมือนกันในนิตยสารทั้งหมด ประกอบไปด้วยบทความและเนื้อหาดี ๆ
  อันหลากหลายจากนักเขียนฝีมือคุณภาพ การแปลจากนักแปลมืออาชีพ
  ภาพแฟชั่นที่ทางเราสามารถนำนางแบบหรือนักแสดงชั้นนำของเมืองไทยและต่างประเทศ
  มานำเสนอในรูปแบบใหม่ ๆ สร้างความแตกต่างจากนิตยสารเล่มอื่น ๆ ที่เคยนำเสนอมา บริษัทฯ
  ได้พัฒนาและปรับปรุงเนื้อหาของนิตยสารแต่ละเล่มอยู่อย่างต่อเนื่อง
  เพื่อให้นิตยสารแต่ละเล่มเหมาะสมกับความต้องการของกลุ่มลูกค้าที่มีการเปลี่ยนแปลงอยู่ตลอดเวลา
  การปรับปรุงนี้ยังรวมถึงการจัดรูปเล่มที่สวยงาม
  ทำให้ภาพโฆษณาดูสวยงามตรงตามความต้องการของลูกค้าผู้ซื้อโฆษณา นอกจากนั้นบริษัทฯ
  ยังได้มีการนำเสนอบทความโฆษณาที่ตรงต่อความต้องการของลูกค้าผู้ซื้อโฆษณาและยังมีความแปลกใหม่เพื่อเพิ่มความน่าสนใจในการอ่านให้แก่ผู้อ่าน

-   กลยุทธ์ทางด้านการส่งเสริมการขาย

  กลยุทธ์การส่งเสริมการขายสามารถแบ่งออกเป็น 2 กลุ่ม
  เพื่อรองรับกลุ่มลูกค้าผู้อ่านและผู้ซื้อโฆษณา โดยแบ่งออกเป็นประเภทดังนี้

1)  สำหรับผู้อ่าน บริษัทฯ ได้มีการจัดทำกิจกรรมตามสถานที่ต่างๆ เพื่อประชาสัมพันธ์นิตยสาร
    อาทิเช่น อาคารสำนักงาน และมหาวิทยาลัยชั้นนำ
    โดยมีศิลปินและนักแสดงเข้ามาสร้างสีสันให้แก่กิจกรรม

2)  สำหรับผู้ซื้อโฆษณา ที่มียอดซื้อในระดับสูง บริษัทฯ ให้สิทธิพิเศษในการจัดคิวถ่ายแฟชั่น
    ให้สิทธิ์ในการแนะนำสินค้าใหม่หรือลงโฆษณาเสริมได้ตามความเหมาะสม
    มีการประชาสัมพันธ์สินค้าผ่านทางบทความและคอลัมน์แนะนำต่างๆตามความเหมาะสม
    และมีการปรับตำแหน่งหน้าโฆษณาที่ดีขึ้น

-   กลยุทธ์ทางด้านราคา

  บริษัทฯ แบ่งกลยุทธ์ออกเป็น 2 ประเภทเช่นเดียวกันกับการส่งเสริมการขาย สำหรับกลุ่มผู้อ่าน
  บริษัทฯ มีนโยบายลดราคาให้แก่ลูกค้าในกรณีที่ลูกค้าสมัครสมาชิกรายปี
  นอกจากนั้นยังมีการลดราคาพิเศษในช่วงสัปดาห์หนังสือและงานมหกรรมหนังสือ
  ในส่วนของลูกค้าผู้ซื้อโฆษณานั้น บริษัทฯ มีนโยบายในการปรับราคาที่ยืดหยุ่นสำหรับลูกค้าเดิม
  อาทิเช่น ให้ราคาพิเศษในเล่มพิเศษนอกเหนือจากเล่มปกติที่ลูกค้าได้มีการโฆษณาหลายครั้ง
  ให้ส่วนลดแก่ลูกค้าที่ซื้อโฆษณาระยะยาวในนิตยสารเล่มปกติ

-   ช่องทางการขายที่หลากหลายมากขึ้น

  เนื่องจากพฤติกรรมนักอ่านที่เปลี่ยนแปลงไปตามกระแสดิจิทัลที่เข้ามามากขึ้น
  ไม่ว่าจะเป็นการอ่านนิตยสารและหนังสือเล่มผ่านทางเว็บไซต์หรืออุปกรณ์อิเล็กทรอนิกส์ต่าง ๆ
  (Gadgets) อาทิเช่น โทรศัพท์มือถืออย่าง iPhone/blackberry
  หรืออุปกรณ์อิเล็กทรอนิกส์ที่เป็นที่นิยมกันอย่างมากในปัจจุบัน เช่น iPad, e-book reader
  ซึ่งบริษัทฯ มีนโยบายในการทำ Magazine Online เล่มแรกคือ Maxim ตั้งแต่ปลายปี 2552
  นอกจากนี้ ในปลายปี 2553 บริษัทฯ ได้เปิดตัวนิตยสารในเครือจีเอ็มเอ็มแกรมมี่ ผ่าน iPad
  ซึ่งเป็นอีกช่องทางหนึ่งที่สามารถเข้าถึงกลุ่มนักอ่านรุ่นใหม่ที่มีชีวิตผูกพันอยู่กับเทคโนโลยีตลอดเวลา
  นอกจากนี้ ในช่วงปี 2554 บริษัทฯ
  ยังได้เริ่มนำเอาคอนเทนต์บางส่วนจากนิตยสารไปต่อยอดในการทำรายการโทรทัศน์
  เพื่อออกอากาศทางช่องโทรทัศน์ผ่านดาวเทียมของบริษัทฯ
  เพื่อเป็นการสร้างรายได้เพิ่มให้กับธุรกิจสื่อสิ่งพิมพ์อีกด้วย

กลุ่มลูกค้าและช่องทางการจัดจำหน่ายนิตยสาร 

-   ในเขตกรุงเทพมหานคร จะขายผ่านตัวแทนจำหน่าย เพื่อกระจายให้แก่แผงร้านหนังสือชั้นนำ
    โดยเฉพาะในย่านธุรกิจซึ่งมีทั้งลักษณะขายขาด ไม่มีการรับคืน และมีการรับคืน
    แล้วแต่เงื่อนไขการรับคืนสินค้าที่แต่ละบริษัทกำหนด โดยบริษัทฯ
    จ่ายค่าตอบแทนการขายเป็นร้อยละของราคาหน้าปก

-   ในต่างจังหวัด จะขายให้แก่ตัวแทนจัดจำหน่ายคือ บริษัท เพ็ญบุญ จัดจำหน่าย จำกัด
    โดยบริษัทฯ จะรับคืนสินค้าภายใต้เงื่อนไขของการรับคืนสินค้าที่แต่ละบริษัทกำหนด

-   ขายให้แก่สมาชิก โดยการจัดส่งทางไปรษณีย์ โดยลูกค้าติดต่อกับกลุ่มบริษัทฯ โดยตรง

-   การจัดจำหน่ายผ่านผู้ค้าปลีก หรือแผงร้านค้าย่อย ซึ่งจะติดต่อรับสินค้ากับกลุ่มบริษัทฯ โดยตรง

-   การจัดจำหน่ายผ่านทางโทรศัพท์ หรือทาง Internet

    การจัดจำหน่ายนิตยสารเกือบทั้งหมดส่วนใหญ่ จะเป็นการขายตรงให้แก่ตัวแทนจัดจำหน่าย

    กลุ่มลูกค้าซื้อโฆษณาในนิตยสาร

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเนื้อที่โฆษณาจากเจ้าของหนังสือ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer)
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในนิตยสาร

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อสิ่งพิมพ์จะเป็นลักษณะของการขายให้แก่บริษัทโฆษณาประมาณร้อยละ
  30 ของยอดขาย และขายตรงให้กับลูกค้าประมาณร้อยละ 70 ของยอดขายโฆษณาสื่อสิ่งพิมพ์
  และในระยะ 3
  ปีที่ผ่านมากลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อสิ่งพิมพ์

1.  สภาพการแข่งขัน / แนวโน้มภาวะอุตสาหกรรมและการแข่งขัน

  ตลาดนิตยสารในปีที่ผ่านมาพบว่าการใช้จ่ายโฆษณาผ่านสื่อนิตยสารลดลง จากการสำรวจของ
  บริษัท นีลเส็น มีเดีย รีเสิร์ช (ประเทศไทย) พบว่าในปี 2555
  สื่อทางนิตยสารมีส่วนแบ่งการตลาดอยู่ประมาณร้อยละ 4.43 ของสื่อทุกประเภท
  และงบโฆษณาผ่านสื่อนิตยสารลดลงร้อยละ 10.35 เมื่อเทียบกับปีก่อน
  โดยคิดเป็นเม็ดเงินโฆษณาทั้งสิ้นประมาณ 5,221 ล้านบาท
  ซึ่งแม้มูลค่าการใช้จ่ายโฆษณาผ่านสื่อนิตยสารของตลาดจะลดลง แต่ด้วยประสพการณ์ของบริษัทฯ
  ที่มีช่องทางการขาย และช่องทางการหารายได้ในรูปแบบใหม่
  รวมถึงการบริหารต้นทุนอย่างมีประสิทธิภาพทำให้บริษัฯสามารถสร้างรายได้
  และกำไรได้อย่างสวนกระแสตลาด

  มูลค่าค่าใช้จ่ายโฆษณาในสื่อสิ่งพิมพ์ (ล้านบาท)

[]

ที่มา: บริษัท นีลเส็น มีเดีย รีเสิร์ช (ประเทศไทย)

  แนวโน้มภาวะอุตสาหกรรมและการแข่งขัน

  บริษัทฯ คาดว่าในปี 2556 ภาวะตลาดนิตยสารมีแนวโน้มที่ดีขึ้น
  แม้ว่าภาวะการแข่งขันในตลาดนิตยสารจะยังคงมีการแข่งขันที่รุนแรง
  และการเลือกใช้จ่ายโฆษณาในสื่ออื่น ๆ ที่เข้ามาใหม่มากขึ้น
  แต่นิตยสารยังคงเป็นสื่อที่เข้าถึงกลุ่มลูกค้าเฉพาะได้อย่างดี
  แต่ด้วยพฤติกรรมการบริโภคที่เปลี่ยนไปตามกระแสดิจิทัล
  ตลาดนิตยสารจึงขยายตัวไปยังตลาดดิจิทัลมากขึ้นตาม สิ่งสำคัญในปีนี้ของบริษัทฯ
  คือการรักษาฐานลูกค้าเก่าให้มั่นคง
  และหาโอกาสเพิ่มลูกค้าใหม่จากช่องทางการจำหน่ายที่หลากหลายขึ้น
  เพื่อให้เข้ากับไลฟ์สไตล์ของกลุ่มคนอ่านที่เปลี่ยนแปลงอยู่ตลอดเวลา รวมถึงการนำเสนอ
  package รวมสื่อที่หลากหลายให้กับลูกค้า เช่น สื่อสิ่งพิมพ์ โทรทัศน์ดาวเทียม สื่อกลางแจ้ง
  และจอ LED การเพิ่มรายได้จาก digital media ให้มากขึ้น
  และรับผลิตงานพิมพ์พิเศษให้กับธุรกิจที่มีความประสงค์ที่จะเผยแพร่ข่าวสารหรือข้อมูลที่น่าสนใจให้กับลูกค้าของตนเอง

1.  การจัดหาผลิตภัณฑ์หรือบริการ

    1.  การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการผลิตนิตยสาร

1)  เนื้อเรื่อง (Content)

  ในการผลิตนิตยสารอิมเมจ และอิน
  บรรณาธิการบริหารจะเป็นผู้ให้นโยบายโดยรวมในการจัดทำเนื้อหาของนิตยสาร
  ส่วนรองบรรณาธิการบริหาร จะเป็นผู้ควบคุมการผลิตและให้ต้นฉบับเสร็จตรงเวลา
  รวมทั้งติดต่อนักเขียนพิเศษ (คอลัมนิสต์) ให้ส่งต้นฉบับและรูปภาพประกอบตามกำหนด
  และกองบรรณาธิการทุกคนจะมีส่วนร่วมในการคิดรายละเอียดเนื้อหาภายในฉบับ

  ในการผลิตนิตยสารหัวนอก บรรณาธิการบริหารจะเป็นผู้ควบคุมการจัดทำนิตยสาร
  ภายใต้มาตรฐานของเนื้อหาและรูปแบบเดียวกันจากเจ้าของนิตยสาร
  ทั้งนี้อาจมีการปรับปรุงเพิ่มเติมในส่วนของเนื้อหาบ้าง
  เพื่อให้สอดคล้องกับรูปแบบการดำเนินชีวิตของคนไทย

2)  บุคลากร

    เป็นพนักงานประจำใน ซึ่งปัจจุบันมีด้วยกัน 6 ฉบับ ประกอบด้วย ฝ่ายกองบรรณาธิการ
    ฝ่ายศิลปกรรม และพิสูจน์อักษร
    นอกจากนี้ในบางกรณีจะมีการจ้างช่างภาพมืออาชีพในการถ่ายภาพแฟชั่น
    และจ้างนางแบบจากภายนอกทั้งในและนอกสังกัดของกลุ่มบริษัทฯ

3)  การจัดพิมพ์

    ธุรกิจสิ่งพิมพ์จะจ้างโรงพิมพ์ภายนอกในการจัดพิมพ์นิตยสาร สำหรับขั้นตอนในการจัดพิมพ์
    เริ่มจากการให้โรงพิมพ์เสนอราคา และกลุ่มบริษัทฯ จะทำการคัดเลือกโรงพิมพ์ ต่อจากนั้น
    กลุ่มบริษัทฯ และโรงพิมพ์จะทำการวางแผนงานพิมพ์ร่วมกัน ก่อนจะนำไปสู่กระบวนการจัดพิมพ์
    และจัดจำหน่าย

    ต้นทุนการผลิต

    ในส่วนของต้นทุนการผลิตของกลุ่มบริษัทฯ ค่าใช้จ่ายหลัก คือ ต้นทุนค่ากระดาษ
    ค่าใช้จ่ายค่าจ้างนางแบบ นายแบบ
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต
    ค่าลิขสิทธิ์หนังสือจากต่างประเทศ
    ซึ่งจะต้องมีการบริหารต้นทุนให้สอดคล้องกับการวางรูปเล่มและการนำเสนอการโฆษณาทั้งทางตรงและการโฆษณาเพื่อสร้างมูลค่าเพิ่มให้แก่ลูกค้า

1.  ผลกระทบต่อสิ่งแวดล้อม

- ไม่มี -

1.  งานที่ยังไม่ได้ส่งมอบ

- ไม่มี -

3. ธุรกิจภาพยนตร์ 

1.  ลักษณะผลิตภัณฑ์หรือบริการ

ธุรกิจภาพยนตร์เป็นธุรกิจที่ใช้เงินลงทุนค่อนข้างสูง โดยต้นทุนหลักๆ ในการผลิตภาพยนตร์ ได้แก่

-   ต้นทุนผลิตจะอยู่ที่ประมาณ 20-30 ล้านบาท

-   ต้นทุนในการโปรโมท อยู่ที่ประมาณ 12 – 15 ล้านบาท

สำหรับระยะเวลาในการผลิตภาพยนตร์ 1 เรื่องนั้น อยู่ในช่วงเวลาประมาณ 8 เดือน ถึง 1 ปีครึ่ง
แล้วแต่ Project ของภาพยนตร์ ว่าเป็นขนาดใด
(โดยเริ่มตั้งแต่การเขียนบทจนถึงระยะเวลาที่ภาพยนตร์เข้าฉาย)

ช่องทางในการขาย / รายได้ของภาพยนตร์ ได้แก่

1.  รายได้จากการเข้าฉายในโรงภาพยนตร์ในระบบส่วนแบ่งจากบัตรเข้าชมภาพยนตร์ในเขตกรุงเทพฯ
    โดยมีส่วนแบ่งระหว่างบริษัทฯ และโรงภาพยนตร์ ที่ร้อยละ 50

2.  รายได้การขายสิทธิ์ให้กับสายหนังในต่างจังหวัด

3.  รายได้จากการขายสิทธิ์ให้แก่ผู้ประกอบการธุรกิจที่เกี่ยวกับ Home Entertainment
    ที่จะนำไปผลิตเป็นวีซีดี และดีวีดี

4.  รายได้จากการขายสิทธิ์ในการแพร่ภาพทางเคเบิ้ลทีวี

5.  รายได้จากการขายสิทธิ์ให้สถานีโทรทัศน์ฟรีทีวี

6.  รายได้จากการขายสิทธิ์ให้บริษัทในต่างประเทศ

7.  รายได้จากการขายสปอนเซอร์จากสินค้าต่างๆ

ตลอดระยะเวลา 7 ปีที่ผ่านมา บจก. จีทีเอช ซึ่งเป็นบริษัทในเครือ มีเป้าหมายที่จะผลิต
ภาพยนตร์ที่มีคุณภาพโดยมีแผนที่จะผลิตภาพยนตร์ออกมาสู่ตลาดอย่างต่อเนื่องโดยเฉลี่ยที่ ประมาณ 3
– 4 เรื่องต่อปี โดยมีลักษณะเนื้อหาแตกต่างกันออกไป อาทิเช่น ภาพยนตร์ตลก
ภาพยนตร์รักโรแมนติก ภาพยนตร์โรแมนติกคอมมาดี้ และภาพยนตร์สยองขวัญ ภาพยนตร์แนวไซโค
(Horror) โดยบริษัทที่เป็นที่มีความพร้อมในด้านของบุคคลากร และทีมงานที่มีความชำนาญและมี
การทำ research ตลาด และกลุ่มผู้ชมภาพยนตร์ ก่อนที่ลงทุนใน Project ใหม่ ๆ เสมอ
ซึ่งเป็นปัจจัยสำคัญที่ทำให้ภาพยนตร์ของบริษัทสามรถนำมาเสนอความแปลกใหม่และได้รับความนิยมจากผู้ชมภาพยนตร์ด้วยดีตลอดมา

2.  การตลาดและภาวะการแข่งขัน

นโยบายและลักษณะการตลาด

กลยุทธ์ทางการตลาดที่ทางกลุ่มบริษัทฯ ใช้ ได้แก่
กลยุทธ์ด้านงานประชาสัมพันธ์ในการที่จะโปรโมทภาพยนตร์ให้เข้าถึงกลุ่มผู้ชมภาพยนตร์ที่ตั้งเป้าหมายไว้ได้ทั่วถึง
ทั้งนี้เพื่อเป็นการดึงดูดให้กลุ่มเป้าหมายเข้าชมภาพยนตร์ซึ่งถือเป็นกลยุทธ์การตลาดของภาพยนตร์
โดยเน้นการวางงบประมาณ ในการประชาสัมพันธ์ภาพยนตร์ให้เหมาะสม
และเลือกใช้สื่อในการโปรโมทให้ถูกต้องกับกลุ่มเป้าหมาย
โดยบริษัทถือว่าการประชาสัมพันธ์ภาพยนตร์ก่อนนำออกฉายถือว่ามีความจำเป็น
และสำคัญอย่างมากสำหรับธุรกิจภาพยนตร์ในปัจจุบันเพื่อให้ผู้ชมภาพยนตร์รับรู้ได้ว่าภาพยนตร์กำลังจะออกฉายแล้ว
และการทำการโปรโมทในรูปแบบใหม่ๆ ก็ถือว่ามีความสำคัญมาก

ภาวะการแข่งขัน

รายได้ของอุตสาหกรรมภาพยนตร์ (เฉพาะ Box Office) ในปี 2555 ทำตัวเลขได้ดีกว่าปี 2554
อยู่ประมาณ 4.7% โดยในปี 2554 ตลาดรวมทำได้ 4,026 ล้านบาท ขณะที่ปี 2555
รายได้รวมอยู่ที่ 4,216 ล้านบาท โดยแบ่งออกเป็นหนังฝรั่ง 72% เป็นเงิน 3,036 ล้านบาท
หนังไทย 26% เป็นเงิน 1,096 ล้านบาท และหนังสัญชาติอื่นๆ เช่น เกาหลี จีน ญี่ปุ่น อีกประมาณ
2% เป็นเงิน 84 ล้านบาท

ภาพยนตร์ไทยที่ออกฉายในปี 2555 มีจำนวน 64 เรื่อง ทำรายได้รวม (เฉพาะ Box Office)
จำนวน 1,096 ล้านบาท ในส่วนของ บจก. จีทีเอช มีภาพยนตร์ออกฉายทั้งหมด 3 เรื่อง
โดยทำรายได้รวม จำนวน

250.4 ล้านบาท ซึ่งมีจำนวนภาพยนตร์ที่ออกฉายเท่ากันกับปีก่อน ได้แก่ ATM เออรัก เออเร่อ รัก
7 ปี ดี 7

หน และ Countdown 2013 ผลงานทั้ง 3 เรื่องของบริษัทได้รับการตอบสนองจากผู้ชมเป็นอย่างดี
โดยภาพยนตร์เรื่อง ATM เออรัก เออเร่อ เป็นอันดับ 3 ของภาพยนตร์ทั้งหมดในประเทศไทย
และเป็นภาพยนตร์

ไทยที่สร้างรายได้สูงสุดอันดับที่ 1 โดยสามารถทำรายได้รวม (เฉพาะ Box Office) เท่ากับ
152.5 ล้านบาท

ลักษณะลูกค้าและกลุ่มลูกค้าเป้าหมาย

ลูกค้าที่เป็นกลุ่มเป้าหมายของบริษัทฯ คือ กลุ่มลูกค้าที่ชื่นชอบการชมภาพยนตร์ที่มีอายุระหว่าง 15 –
30 ปี เป็นกลุ่มเป้าหมายหลัก

ผู้ประกอบการหลักในตลาดภาพยนตร์

ผู้ประกอบการหลักในธุรกิจภาพยนตร์ซึ่งได้สร้างผลงานภาพยนตร์ออกมาต่อเนื่อง ได้แก่ สหมงคลฟิล์ม
จีทีเอช เอ็ม 39 พระนครฟิล์ม ไฟว์สตาร์ และเอ็ม พิกเจอร์

แนวโน้มการแข่งขัน

สำหรับในปี 2556 นั้น
คาดการณ์ว่ามูลค่าตลาดรวมของภาพยนตร์ในประเทศจะยังคงเติบโตได้อีกจากปี 2555
จากการที่จะมีภาพยนตร์ต่างประเทศฟอร์มใหญ่ซึ่งเป็น product ที่แข็งแรง
และมีความน่าสนใจเข้ามาฉายยังประเทศไทยจำนวนหลายเรื่อง ในส่วนของ บจก.จีทีเอช
มีแผนที่จะนำภาพยนตร์ออกฉาย จำนวน 3 เรื่อง โดยกลุ่มลูกค้าที่เป็นกลุ่มเป้าหมายของบริษัทคือ
กลุ่มลูกค้าที่ชื่นชอบการชมภาพยนตร์ที่มีอายุระหว่าง 15 – 30 ปี เป็นกลุ่มเป้าหมายหลัก

3.  การจัดหาผลิตภัณฑ์หรือบริการ

    1.  การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญสำหรับธุรกิจภาพยนตร์

1)  บุคลากร

    บุคลากร ได้แก่ ผู้เขียนบทภาพยนตร์ ผู้กำกับภาพยนตร์
    ถือว่ามีส่วนสำคัญอย่างยิ่งในการผลิตและสร้างสรรค์ผลงานภาพยนตร์ โดยกลุ่มบริษัทฯ
    จะมีบุคลากรที่รับผิดชอบดูแลการผลิตโดยรวมซึ่งเป็นบุคลากรฝีมือดี และอยู่ประจำกับบริษัทฯ
    มานาน

2)  การคัดสรรนักแสดง

    จะเน้นมากในเรื่องการคัด
    และเลือกเฟ้นนักแสดงให้ตรงกับลักษณะของตัวละครในบทภาพยนตร์แต่ละเรื่อง
    โดยมีนโยบายการสรรหานักแสดงจากทั้งนักแสดงที่เซ็นสัญญาในสังกัดจีทีเอช เอง
    และจากนักแสดงอิสระที่สามารถสวมบทบาทได้เหมาะสม

3)  ระยะเวลาในการผลิต

    ในการผลิตภาพยนตร์แต่ละเรื่องนั้น ใช้เวลาประมาณ 1 ปี – 1.5 ปี
    โดยเริ่มตั้งแต่พล็อตภาพยนตร์
    และพัฒนาต่อมาเป็นบทภาพยนตร์ร่างที่หนึ่งเพื่อเสนอต่อคณะกรรมการของบริษัทฯ
    หากผ่านการคัดเลือกด้วยคะแนนโหวตด้วยเสียงข้างมากในที่ประชุมว่าควรจะนำมาผลิตเป็นภาพยนตร์ก็จะมีการแก้ไข
    และพัฒนาบทภาพยนตร์ดังกล่าวให้เป็นบทภายนตร์ที่สมบูรณ์
    โดยขั้นตอนในการได้มาซึ่งบทภาพยนตร์ที่สมบูรณ์นี้จะใช้เวลาประมาณ 4-6 เดือน
    หลังจากได้บทภาพยนตร์ที่สมบูรณ์แล้วก็จะเป็นขั้นตอนของการเริ่มดำเนินการถ่ายทำโดยใช้เวลาในการถ่ายทำประมาณ
    6-8 เดือนแล้วแต่ภาพยนตร์
    หลังจากถ่ายทำเสร็จก็เป็นขั้นตอนในการตัดต่อภาพยนตร์ในห้องแล๊ป อีกประมาณ 1-2 เดือน

4)  ระยะเวลาในการโปรโมทภาพยนตร์

    โดยปกติจะทำการโปรโมทภาพยนตร์ก่อนนำภาพยนตร์ออกฉายประมาณ 1-2 เดือน
    โดยขึ้นอยู่กับชนิดของสื่อที่ใช้

1.  ผลกระทบต่อสิ่งแวดล้อม

  - ไม่มี -

4.  งานที่ยังไม่ได้ส่งมอบ

  - ไม่มี -

4. ธุรกิจสร้างสรรค์และบริหารงานกิจกรรม

1.  ลักษณะผลิตภัณฑ์หรือบริการ

ธุรกิจสร้างสรรค์และบริหารงานกิจกรรม (Event Creation & Management)
เป็นธุรกิจที่ให้บริการด้านการจัดงานกิจกรรมแบบครบวงจร ตั้งแต่การเสนอแนวความคิด
จัดหาผู้รับเหมาในงานด้านต่างๆ และติดต่อประสานงานกับทุกฝ่ายที่เกี่ยวข้อง
เพื่อให้สามารถผลิตและบริหารงานให้สอดคล้อง ตรงตามความต้องการและจุดมุ่งหมายของลูกค้า
โดยมี บริษัท อินเด็กซ์ ครีเอทีฟ วิลเลจ จำกัด (มหาชน) (เดิมชื่อ บมจ. อินเด็กซ์ อีเว้นท์
เอเจนซี่) และบริษัทในเครือ เป็นผู้ดูแลและดำเนินธุรกิจที่เกี่ยวเนื่องกัน ซึ่งสามารถแบ่งได้เป็น 2
กลุ่ม คือ

1.  กลุ่มบริการสร้างสรรค์และบริหารงานด้านการสื่อสารทางการตลาด
    โดยให้บริการด้านความคิดสร้างสรรค์ และพัฒนากลยุทธ์ทางการตลาด
    เพื่อให้สามารถสื่อสารทางการตลาดได้อย่างครบวงจรตามที่ลูกค้าต้องการ
    ทั้งงานกิจกรรมทางการตลาด (Event Marketing) งานด้านโฆษณาและประชาสัมพันธ์

2.  กลุ่มบริการด้านการผลิตและให้เช่า ทำหน้าที่ในการผลิตและจัดหาอุปกรณ์สำหรับจัดกิจกรรม
    จัดเตรียมระบบแสง เสียง เทคนิคพิเศษ การจัดสร้างเวที นิทรรศการ
    บริการให้เช่าอุปกรณ์กล้องและเครื่องมือตัดต่อภาพและเสียง งานออกแบบและผลิตฉาก
    สำหรับรายการโทรทัศน์
    รวมถึงการจัดเตรียมการแสดงและนำเข้าการแสดงพิเศษสำหรับงานกิจกรรมทางการตลาดต่างๆ
    เพื่อสร้างความน่าสนใจให้กับกิจกรรมนั้นๆ มากยิ่งขึ้น
    โดยร่วมมือกับบริษัทที่เป็นพันธมิตรในต่างประเทศทั่วโลก

ผลงานหลากหลายรูปแบบของกลุ่มธุรกิจสร้างสรรค์และบริหารงานกิจกรรม
ได้สร้างนวัตกรรมใหม่ให้แก่ภาคธุรกิจ ทั้งในแง่ของความคิดสร้างสรรค์และเทคโนโลยีอย่างต่อเนื่อง
โดยผลงานที่เกิดขึ้น ได้รับการกล่าวถึงในวงกว้าง รวมทั้งเป็นบริษัทฯ
ที่ได้รับรางวัลจากทั้งในประเทศและต่างประเทศมากที่สุด ในวงการธุรกิจเดียวกัน

2.  การตลาดและภาวะการแข่งขัน

    1.  นโยบายและลักษณะการตลาด

กลยุทธ์ในการแข่งขัน

-   การบริหารงานบนพื้นฐานของความคิดสร้างสรรค์ (Creative Base Management)

  โดยใช้ศักยภาพอย่างเต็มที่ ในด้านความคิดสร้างสรรค์ เพื่อผลิตผลงาน
  อีกทั้งยังใส่ใจและพิจารณาในทุกๆรายละเอียดของงานที่จะเกิดขิ้น ตั้งแต่การพัฒนาแนวความคิด
  การผลิต การจัดการและบริหารกิจกรรม
  เพื่อให้ผลงานสามารถตอบสนองความต้องการของลูกค้าได้อย่างถูกต้อง แม่นยำ
  รวมทั้งสร้างความประทับใจให้เกิดขึ้นแก่กลุ่มเป้าหมาย

-   ตอบสนองทุกความต้องการ ของงานสร้างสรรค์และบริหารกิจกรรม (Full -Service Live
    Branding)

  กลุ่มบริษัท อินเด็กซ์
  มีการขยายธุรกิจเพื่อสนับสนุนและรองรับทุกความต้องการในการสร้างสรรค์และบริหารกิจกรรม
  มุ่งวางแผนเชิงกลยุทธ์เพื่อเจาะลึกให้เข้าถึงกลุ่มเป้าหมายที่แท้จริงได้มากขึ้น
  โดยชูจุดเด่นของผลิตภัณฑ์ สินค้า หรือองค์กร
  เพื่อสร้างความสัมพันธ์และประสบการณ์ร่วมเกี่ยวกับตราสินค้านั้นๆ
  และเน้นการมีส่วนร่วมของกลุ่มเป้าหมายในทุกๆกิจกรรมที่จัดขึ้น
  อีกทั้งยังมีโครงสร้างของทีมงานที่ยืดหยุ่นและสามารถปรับตัวรองรับงานกิจกรรมได้อย่างหลากหลายขนาดและรูปแบบ

-   มอบความแปลกใหม่และความแตกต่าง (Innovative Event)

    ด้วยการขยายเครือข่ายพันธมิตรในต่างประเทศกว่า 10 ราย
    ไม่ว่าจะเป็นบริษัทผู้รับจัดงานหรือผู้ผลิตอุปกรณ์ต่างๆ
    ทำให้กลุ่มธุรกิจสร้างสรรค์และบริหารงานกิจกรรม
    สามารถพัฒนาและปรับปรุงรูปแบบของบริการ
    ให้มีความแตกต่างทั้งในแง่ของความคิดสร้างสรรค์ รวมทั้งการนำเทคโนโลยีสมัยใหม่
    อุปกรณ์เครื่องเล่น และการแสดงที่ไม่มีในประเทศ
    มาสร้างความแปลกใหม่ให้กับกิจกรรมได้อย่างสม่ำเสมอ

-   สร้างมูลค่าเพิ่มให้กับงานของลูกค้า (Beyond Expectation)

    งานกิจกรรมทางการตลาดที่กลุ่มธุรกิจสร้างสรรค์และบริหารงานกิจกรรมสร้างขึ้น
    มิใช่เพียงเพื่อการดึงดูดกลุ่มเป้าหมาย ให้มาใกล้ชิดกับตราสินค้า
    และสร้างประสบการณ์ตรงในการใช้สินค้านั้นๆ (Brand Experience) เพียงอย่างเดียว
    แต่ยังรวมถึงการนำกลยุทธ์ทางการตลาดเข้ามาผสมผสาน และ
    ยังได้มีการพัฒนาบริการทางด้านการขยายผลการรับรู้ถึงกิจกรรมให้กระจายไปสู่กลุ่มเป้าหมายได้กว้างขวางยิ่งขึ้น
    ทั้งนี้ก็เพื่อผลลัพธ์สูงสุดของการจัดกิจกรรม
    รวมทั้งการร่วมมือกับบริษัทที่มีชื่อเสียงและความน่าเชื่อถือสูง ในด้านการจัดทำวิจัย
    เพื่อวัดผลของการจัดกิจกรรมในเชิงความสามารถด้านการเข้าถึงกลุ่มเป้าหมาย
    เพื่อพิจารณาถึงความคุ้มค่าของการลงทุนในการจัดกิจกรรมให้กับลูกค้า ได้อย่างเป็นรูปธรรม

-   การสร้างแบรนด์ (Brand Awareness)

    ปัจจัยสำคัญที่ทำให้ได้รับคัดเลือกเข้าไปเสนองาน คือ ชื่อเสียงและภาพพจน์ขององค์กร
    กรณีที่มีการคัดเลือกผู้จัดงานสำหรับกิจกรรมขนาดใหญ่ กลุ่มบริษัท อินเด็กซ์
    ยังครองความได้เปรียบในเชิงภาพลักษณ์แห่งความเป็นผู้นำในการสร้างสรรค์กิจกรรมทางการตลาดที่โดดเด่น
    โดยเฉพาะการจัดงานขนาดใหญ่ หรืองานระดับประเทศที่มีการกล่าวถึงในวงกว้าง
    อีกทั้งผู้บริหารของบริษัทยังเป็นที่ยอมรับในแวดวงสถาบันการศึกษาระดับมหาวิทยาลัย
    รวมทั้งบริษัทเอกชน โดยได้รับเชิญให้เป็นผู้ทรงคุณวุฒิ ในการบรรยายต่างๆ อย่างสม่ำเสมอ

    ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน เป็นกลุ่มเป้าหมาย และลูกค้าหลัก
    โดยลูกค้ากลุ่มนี้มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด (Event Marketing)
    และการเสริมสร้างภาพลักษณ์ของตราสินค้า (Brand Activation)
    อาทิการเปิดตัวสินค้าหรือบริการ การส่งเสริมการขาย การจัดเลี้ยงให้กับตัวแทนจำหน่าย
    เป็นต้น ลูกค้าในกลุ่มนี้มีทั้งผู้ประกอบการข้ามชาติ เช่น ยูนิลีเวอร์ แอมเวย์ เชฟโรเลต
    และผู้ประกอบการในประเทศที่ส่วนใหญ่เป็นบริษัท และกลุ่มบริษัทเอกชนขนาดใหญ่ เช่น
    บมจ.ปตท. เครือซิเมนต์ไทย บจก. ไทยประกันชีวิต ชีวิต บจก. ดับเบิลเอ และ
    บจก.โคคา-โคล่า(ประเทศไทย) เป็นต้น
    ซึ่งบริษัทเหล่านี้ต้องการบริษัทที่มีความน่าเชื่อถือจากผลงานที่ผ่านมา
    และมีความสามารถทั้งในด้านความคิดสร้างสรรค์ที่แปลกใหม่ และสามารถผลิตงาน
    ทำให้เกิดขึ้นจริงได้ตามรูปแบบที่ต้องการ

2)  หน่วยงานของรัฐ ลูกค้ากลุ่มนี้มีความต้องการจัดกิจกรรมเพื่อสื่อสารกับประชาชน
    ซึ่งอาจจะเป็นการจัดกิจกรรมในรูปของงานนิทรรศการหรือกิจกรรมพิเศษต่างๆ
    หรือเป็นกิจกรรมการประชุม สัมมนาระดับนานาชาติ ตัวอย่างของลูกค้ากลุ่มนี้ได้แก่ ได้แก่
    กระทรวงพลังงาน กระทรวงพาณิชย์ กระทรวงการพัฒนาสังคม และความมั่นคงของมนุษย์
    สำนักงานส่งเสริมการจัดการประชุม และนิทรรศการ เป็นต้น ซึ่งหน่วยงานเหล่านี้
    ต้องการบริษัทที่สามารถให้บริการได้ครบวงจร ทั้งในด้านการจัดกิจกรรมต่างๆ
    และด้านการโฆษณาประชาสัมพันธ์ ซึ่งกลุ่มบริษัทอินเด็กซ์ ก็สามารถให้บริการได้อย่างครบถ้วน

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสร้างสรรค์และบริหารงานกิจกรรม
  จะเป็นลักษณะของการเสนอและจัดงานผ่านบริษัทโฆษณา
  และการเสนอและจัดงานโดยตรงให้กับลูกค้า และในระยะ 3
  ปีที่ผ่านมากลุ่มธุรกิจสร้างสรรค์และบริหารงานกิจกรรม
  ไม่มีสัดส่วนการเสนอและจัดงานให้แก่ลูกค้ารายใดรายหนึ่งเกินกว่าร้อยละ 30 ของรายได้รวม
  เนื่องมาจากลักษณะการรับงานครอบคลุมการให้บริการ
  กับธุรกิจเอกชนหลายส่วนงานแตกต่างกันออกไปตามประเภทของลูกค้าที่มีการว่าจ้าง

นโยบายการกำหนดราคา

  การกำหนดราคาของ กลุ่มบริษัท อินเด็กซ์ จะพิจารณาจากระดับความยากง่ายของงาน
  ระยะเวลาในการดำเนินการ ต้นทุนการดำเนินการด้านต่างๆ
  ที่เป็นส่วนประกอบในการจัดกิจกรรม และบวกกำไรส่วนเพิ่มในการกำหนดราคาของงาน
  เพื่อเสนอต่อลูกค้า

ช่องทางการให้บริการ

  กลุ่มบริษัท อินเด็กซ์ ได้รับคัดเลือกในการจัดและบริหารกิจกรรมผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน (Pitch)

  กลุ่มบริษัท อินเด็กซ์ มีทีมงานส่วนงานการตลาดและบริหารลูกค้า (Strategic Event
  Planning) ที่รับผิดชอบติดตามการเคลื่อนไหวของตลาด และเสาะหาลูกค้าใหม่ๆ
  เพื่อแนะนำให้รู้จักกับบริการ โดยลูกค้าจะเชิญกลุ่มบริษัท อินเด็กซ์ เข้าร่วมเสนอแผนงาน
  (Pitch) แข่งกับผู้รับจัดกิจกรรมรายอื่นๆ ในส่วนของลูกค้ารายเดิม
  ทีมงานก็มีหน้าที่ในการรักษาความสัมพันธ์ที่ดีอย่างต่อเนื่อง
  เพื่อให้ทราบถึงแผนงานการจัดกิจกรรมด้านการตลาด และเสนอแนวคิดในการจัดกิจกรรมใหม่ๆ
  แก่ลูกค้า โดยส่วนใหญ่กลุ่มบริษัท อินเด็กซ์
  จะได้รับเลือกให้จัดงานโดยไม่ต้องผ่านกระบวนการเสนอแผนงาน

  2) ผ่านทางสายสัมพันธ์ (Strategies Partner)

  งานที่ได้รับส่วนใหญ่มาจากสายสัมพันธ์ทางธุรกิจ มากกว่าการเข้าเสนอแผนงานแข่งกับรายอื่นๆ
  อันเนื่องมาจากผู้ร่วมทุน โดยเฉพาะกลุ่มจีเอ็มเอ็ม แกรมมี่ โดยกลุ่มบริษัท อินเด็กซ์
  และพันธมิตรจะคำนึงถึงคุณภาพของผลงานเป็นปัจจัยหลักถึงแม้จะเป็นธุรกิจที่ได้จากสายสัมพันธ์ทางธุรกิจ

2.  2 สภาพการแข่งขัน

  ในธุรกิจการบริหารกิจกรรมนั้นถึงแม้จะมีผู้ประกอบการจำนวนมากถึง 200 บริษัท
  โดยส่วนใหญ่เป็นบริษัทขนาดเล็กมีพนักงานไม่เกิน 20 คน และ บริษัทที่มีพนักงานไม่เกิน 50คน
  มีอยู่เพียง 25 บริษัท สำหรับบริษัทที่มีพนักงานเกินกว่า 50 คน ก็มีไม่ถึง 10 บริษัท
  ดังนั้นโดยภาพรวมของตลาด
  การแข่งขันในธุรกิจนี้จึงมีการแบ่งกลุ่มเป้าหมายทางการตลาดตามขนาดของบริษัทอย่างชัดเจน
  และเมื่อมองถึงบริษัทที่สามารถให้บริการได้อย่างครบวงจร
  ทั้งในส่วนของการสร้างสรรค์และผลิตงาน รวมถึงการให้เช่าอุปกรณ์ต่างๆ ก็มีเพียงกลุ่มบริษัท
  อินเด็กซ์ เท่านั้น ที่สามารถให้บริการได้อย่างครบวงจร จึงถือว่าการแข่งขันยังไม่รุนแรงมากนัก

  แนวโน้มภาวะอุตสาหกรรมและการแข่งขัน

  สำหรับแนวโน้มของตลาดในปี 2556 ยังคงเติบโตอย่างต่อเนื่อง
  เพราะปัจจุบันการจัดกิจกรรมทางการตลาดมิได้จำกัดเพียงแค่ในภาคธุรกิจเอกชนเท่านั้น
  แต่ยังได้ขยายตัวไปในภาครัฐอีกด้วย โดยในหลายหน่วยงานราชการ
  ได้มีการใช้การจัดกิจกรรมต่างๆมากขึ้น เพื่อเป็นเครื่องมือในการเผยแพร่ข้อมูลให้แก่ประชาชน
  รวมทั้งเพื่อสนับสนุนงาน นโยบายต่างๆของภาครัฐ และสืบเนื่องมาจากสภาพเศรษฐกิจในปัจจุบัน
  ธุรกิจภาคเอกชนมีความต้องการใช้สื่อหรือกิจกรรมทางการตลาดที่สามารถเข้าถึงกลุ่มเป้าหมายให้ได้มากที่สุด
  เพื่อให้เกิดประสิทธิภาพและความคุ้มค่าในการใช้งบประมาณทางการตลาด
  นอกจากนั้นแนวโน้มการใช้กิจกรรมทางการตลาดยังเพิ่มขึ้น
  ทั้งในด้านของความถี่และขนาดของกิจกรรมอีกด้วย
  ในด้านการแข่งขันนั้นบริษัทที่มีขนาดองค์กรขนาดใหญ่และมีชื่อเสียงจะมีโอกาสในการรับงานมากกว่าบริษัทขนาดกลางและเล็ก
  ซึ่งในตลาดมีบริษัทที่มีขนาดใหญ่เพียงแค่สามบริษัท ทำให้การแข่งขันในธุรกิจนี้ไม่รุนแรงมาก
  นอกจากนี้ เพื่อเป็นการเตรียมพร้อมสำหรับการเปิดเสรีตลาดอาเซียนในอีกไม่กี่ปีข้างหน้า
  บริษัทจะขยายธุรกิจออกไปยังตลาดต่างประเทศอีกด้วย

3.  การจัดหาผลิตภัณฑ์หรือบริการ

    1.  การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจสร้างสรรค์และบริหารงานกิจกรรม

1)  บุคลากร

    บุคลากร มีส่วนสำคัญอย่างยิ่งในการผลิตและสร้างสรรค์ผลงาน โดยกลุ่มบริษัทฯ
    จะมีการแบ่งหน้าที่และความรับผิดชอบของบุคลากรอย่างชัดเจน
    ทั้งในส่วนที่รับผิดชอบในด้านการออกแบบ การคิดสร้างสรรค์ และการบริหารจัดการ
    ทำให้งานกิจกรรมที่เกิดขึ้น
    ประสบความสำเร็จตรงตามวัตถุประสงค์และความต้องการของลูกค้า
    ทั้งนี้บริษัทได้ให้ความสำคัญกับการพัฒนาความรู้และแนวคิดทางการตลาดอย่างมาก
    โดยจัดให้มีการอบรมและสัมมนา ให้กับบุคลากรอย่างต่อเนื่อง ในด้านหลักสูตร
    ความรู้และข้อมูล ที่เกี่ยวข้องกับธุรกิจการให้บริการของกลุ่มบริษัทฯ
    ทำให้บุคลากรสามารถสร้างสรรค์งานกิจกรรมบนพื้นฐานแนวคิดและกลยุทธ์ทางการตลาด

2)  เครื่องมือและอุปกรณ์ในการจัดงาน

    เครื่องมือและอุปกรณ์ในการจัดงาน
    อุปกรณ์หลักที่ใช้ในการจัดงานกิจกรรมส่วนใหญ่จะประกอบไปด้วยอุปกรณ์แสง เสียง
    และเทคนิคต่างๆ อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น
    อุปกรณ์จัดเลี้ยง อุปกรณ์อำนวยความสะดวก เช่น พัดลม เต้นท์ ซึ่งเป็นอุปกรณ์ที่กลุ่มบริษัทฯ
    เป็นเจ้าของเอง เพื่อให้บริการลูกค้าได้อย่างครบวงจร ทั้งนี้อุปกรณ์ต่างๆ จะมีการผลิต จัดซื้อ
    หรือนำเข้าจากต่างประเทศ นอกจากนี้ยังมีอุปกรณ์ที่กลุ่มบริษัทฯ
    ทำการเช่าหรือสั่งทำจากบริษัทคู่ค้า (Supplier) ได้แก่
    อุปกรณ์โครงสร้างฉากและเวทีขนาดใหญ่ รวมทั้งยานพาหนะสำหรับใช้ในงาน โดยกลุ่มบริษัทฯ
    มีนโยบายที่เข้มงวดในการควบคุมคุณภาพของอุปกรณ์ต่างๆ ที่นำมาใช้
    เพื่อเกิดความเป็นเลิศในการให้บริการ

    ต้นทุนการผลิต

    เนื่องจาก กลุ่มบริษัท อินเด็กซ์ มีการให้บริการที่ครบวงจร
    ดังนั้นค่าใช้จ่ายหรือต้นทุนที่เกิดขึ้นส่วนใหญ่ เป็นต้นทุนค่าใช้จ่ายที่อยู่ภายในกลุ่มบริษัทฯ
    ทำให้สามารถควบคุมต้นทุนต่างๆ ได้อย่างมีประสิทธิภาพและ แม่นย่ำ
    รวมทั้งทำให้เงินหมุนเวียนอยู่ภายในกลุ่มบริษัทฯ และอยู่ในสภาพคล่องตัว
    เพราะต้นทุนค่าใช้จ่ายที่ต้องจ่ายให้ บริษัทนอกกลุ่ม มีเป็นสัดส่วนที่น้อยกว่า

1.  ผลกระทบต่อสิ่งแวดล้อม

- ไม่มี -

3.  งานที่ยังไม่ได้ส่งมอบ

- ไม่มี -

5. ธุรกิจบรอดคาสติ้ง

1.  ลักษณะผลิตภัณฑ์หรือบริการ

  ธุรกิจบรอดคาสติ้ง แบ่งออกได้เป็น 3 ส่วนหลัก ๆ คือ

1.  ธุรกิจแพลตฟอร์มโทรทัศน์ผ่านดาวเทียม “GMM Z” จัดได้ว่าเป็นธุรกิจใหม่ของกลุ่มบริษัทฯ
      ที่เพิ่งเปิดตัวอย่างเป็นทางการเมื่อ มีนาคม 2555
      เป็นการจัดจำหน่ายกล่องรับสัญญาณโทรทัศน์ผ่านดาวเทียม โดย GMM Z
      มีผลิตภัณฑ์ที่หลากหลายเพื่อกลุ่มเป้าหมายทุกระดับ เช่น กล่อง SMART
      สำหรับกลุ่มลูกค้าระดับกลาง กล่อง Mini
      สำหรับรองรับลูกค้าที่มีงบประมาณจำกัดและต้องการเปลี่ยนวิธีการรับชมโทรทัศน์จากเสาก้างปลามาเป็นโทรทัศน์ผ่านดาวเทียม

2.  ธุรกิจสื่อโทรทัศน์ผ่านดาวเทียม
      ซึ่งเป็นธุรกิจผลิตรายการโทรทัศน์เพื่อออกกาศทางช่องโทรทัศน์ผ่านดาวเทียม
      โดยในการผลิตแต่ละช่องมีต้นทุนไม่สูงมากนักเมื่อเทียบกับในอดีตที่ผ่านมา
      เนื่องจากรัศมีของสัญญาณดาวเทียมสามารถส่งสัญญาณออกอากาศได้ครอบคลุมหลายพื้นที่ทั้งในและต่างประเทศ
      โดยผู้ลงทุนไม่ต้องเสียเวลาติดตั้งเสาส่งสัญญาณ เพียงพัฒนาเนื้อหาหรือรายการที่ออกอากาศ
      และขอใบอนุญาตส่งสัญญาณโทรทัศน์ ก็สามารถให้บริการได้

    กลุ่มบริษัทฯ ได้ผลิตรายการเพื่อออกอากาศผ่านดาวเทียมไทยคม สามารถแยกได้ 2 ประเภท
    คือ

    2.1) รายการโทรทัศน์ผ่านดาวเทียมที่สามารถรับชมได้ทุกแพลตฟอร์ม รวม 9 ช่อง

    ดังต่อไปนี้

+----------------+---------------------+----------------+-------------+
| ช่องแกรมมี่       | ประเภทรายการ        | กลุ่มเป้าหมาย     | ออก         |
|                |                     |                | อากาศครั้งแรก |
+----------------+---------------------+----------------+-------------+
| Fan TV         | เพลงไทยลูกทุ่งทันสมัย    | ทุกเพศทุกวัย      | ตุลาคม 2551  |
|                |                     |                |             |
| []             |                     |                |             |
+----------------+---------------------+----------------+-------------+
| Bang Channel   | รายการวาไรตี้         | พรีทีน, วัยรุ่น     | กุมภาพันธ์     |
|                | ตามไลฟ์สไตล์วัยรุ่น      |                | 2552        |
| []             |                     |                |             |
+----------------+---------------------+----------------+-------------+
| Green Channel  | รายการวาไรตี้ทอล์ค     | คนทำงาน, วัยรุ่น  | มีนาคม 2552  |
|                | รายการเพลงร่วมสมัย    |                |             |
| []             | และคอนเสิร์ตที่หาดูได้ยาก |                |             |
|                | และรายก             |                |             |
|                | ารตามไลฟ์สไตล์คนทำงาน |                |             |
+----------------+---------------------+----------------+-------------+

+----------------+---------------------+----------------+-------------+
| ช่องแกรมมี่       | ประเภทรายการ        | กลุ่มเป้าหมาย     | ออก         |
|                |                     |                | อากาศครั้งแรก |
+----------------+---------------------+----------------+-------------+
| Acts Channel   | ละคร ซิทคอม          | ทุกเพศทุกวัย      | เมษายน 2552 |
|                | วาไรตี้บันเทิง          |                |             |
| []             |                     |                |             |
+----------------+---------------------+----------------+-------------+
| Money Channel* | รายการเกี่ยวการเงิน    | คนทั่วไป         | ตุลาคม 2552  |
|                | การลงทุน             | และว           |             |
| []             |                     | ัยทำงานที่มีความสน |             |
|                |                     | ใจเรื่องเกี่ยวกับกา |             |
|                |                     | รเงินและการลงทุน |             |
+----------------+---------------------+----------------+-------------+
| Saranair       | วาไรตี้ คอมเมดี้        | ทุกเพศทุกวัย      | ตุลาคม 2553  |
| Channel**      |                     |                |             |
|                |                     |                |             |
| []             |                     |                |             |
+----------------+---------------------+----------------+-------------+
| JKN Channel*** | ละ                  | ทุกเพศทุกวัย      | เมษายน 2554 |
|                | ครซีรีส์จากประเทศเกาหลี |                |             |
| []             | และญี่ปุ่น              |                |             |
+----------------+---------------------+----------------+-------------+
| PLAY Channel⁺  | วาไรตี้บันเทิง          | คนทำงาน วัยรุ่น   | เมษายน 2554 |
|                |                     |                |             |
| []             |                     |                |             |
+----------------+---------------------+----------------+-------------+
| MAXXI TV       | วาไรตี้ไลฟ์สไตล์        | กลุ่มผู้ชายวัยทำงาน | ธันวาคม 2554 |
| Channel        |                     |                | (หยุดออกอ    |
|                |                     |                | ากาศตั้งแต่วันที่ |
| []             |                     |                | 1 มกราคม    |
|                |                     |                | 2556)       |
+----------------+---------------------+----------------+-------------+
| GMM Music      | เพลงไทยสากลทันสมัย    | ทุกเพศ ทุกวัย     | มีนาคม 2555  |
|                |                     |                |             |
| []             |                     |                |             |
+----------------+---------------------+----------------+-------------+

  * ร่วมถือหุ้นกับตลาดหลักทรัพย์แห่งประเทศไทยในสัดส่วนร้อยละ 50 ผ่านบริษัทแฟมมิลี่ โนฮาว
  จำกัด

  ** ร่วมถือหุ้นกับบริษัท ลักษ์ 666 จำกัดในสัดส่วนร้อยละ 25 ผ่านบริษัท ลักษ์ แซทเทิลไลท์
  จำกัด โดยผ่านบริษัท จีเอ็มเอ็ม มีเดีย จำกัด (มหาชน) ซึ่งเป็นบริษัทย่อยของบริษัท

  *** ร่วมถือหุ้นกับบริษัท เอสทีจี มัลติมีเดีย จำกัดในสัดส่วนร้อยละ 50

  ⁺ ร่วมถือหุ้นกับบริษัท จีเอ็มเอ็ม ไท หับ จำกัด (บริษัทย่อยของบริษัทฯ) และบริษัท อิมเมจ
  พับลิชชิ่ง จำกัด (บริษัทย่อยของบริษัท จีเอ็มเอ็ม มีเดีย จำกัด (มหาชน)
  ซึ่งเป็นบริษัทย่อยของบริษัทฯ) ในสัดส่วนร้อยละ 30

  หมายเหตุ : ช่อง JSL Channel ออกอากาศครั้งแรกเมื่อเมษายน 2554
  หยุดออกอากาศเมื่อวันที่ 31 ธันวาคม 2554 โดยเมื่อ มีนาคม 2555 มีช่องใหม่เพิ่มขึ้น 1 ช่อง
  คือ ช่อง GMM Music

    2.2) รายการโทรทัศน์ผ่านดาวเทียมที่สามารถรับชมเฉพาะแพลตฟอร์ม GMM Z รวม 4

    ช่อง ดังต่อไปนี้

+----------------+---------------------+----------------+-------------+
| ช่องแกรมมี่       | ประเภทรายการ        | กลุ่มเป้าหมาย     | ออก         |
|                |                     |                | อากาศครั้งแรก |
+----------------+---------------------+----------------+-------------+
| GMM ONE        | รายการวาไรตี้         | ทุกเพศ ทุกวัย     | พฤศจิกายน    |
|                |                     |                | 2555        |
| []             |                     |                |             |
+----------------+---------------------+----------------+-------------+
| NAT GEO Wild   | รายการสาระบันเทิง     | ทุกเพศ ทุกวัย     | มีนาคม 2555  |
|                | เกี่ยวกับชีวิตสัตว์โลก     |                |             |
| []             |                     |                |             |
+----------------+---------------------+----------------+-------------+
| GMM Theater    | รา                  | คนทั่วไป         | มีนาคม 2555  |
|                | ยการซีรี่ส์จากต่างประเทศ |                |             |
| []             |                     |                |             |
+----------------+---------------------+----------------+-------------+
| GMM Sport      | รายการกีฬา           | คนทั่วไปท        | สิงหาคม 2555 |
| Extra          |                     | ี่มีความสนใจในกีฬา |             |
|                |                     |                |             |
| []             |                     |                |             |
+----------------+---------------------+----------------+-------------+

3.  ธุรกิจให้บริการโทรทัศน์แบบเสียค่ารับชม (Pay TV) เป็นธุรกิจใหม่ของกลุมบริษัทฯ
      ที่เปิดตัวพร้อมกับธุรกิจแพลตฟอร์มโทรทัศน์ผ่านดาวเทียม
      โดยเป็นการซื้อสิทธิในการแพร่ภาพและเสียงจากเจ้าของรายการหรือผู้ที่ได้รับสิทธิในประเทศไทยเพื่อนำมาจำหน่ายต่อให้กับผู้ที่รับชมโทรทัศน์ผ่านกล่องรับสัญญาณดาวเทียมของกลุ่มบริษัทฯ
      ซึ่งมีจำนวนทั้งหมด 8 ช่อง ประกอบด้วย 4 ช่องรายการสาระบันเทิง และ 4
      ช่องรายการกีฬา ดังต่อไปนี้

+--------------------+--------------------------+---------------------+
| รายการสาระบันเทิง    | ประเภทรายการ             | กลุ่มเป้าหมาย          |
+--------------------+--------------------------+---------------------+
| NAT GEO Adventure  | รายการสาระบันเท           | ทุกเพศ ทุกวัย          |
|                    | ิงเกี่ยวกับการผจญภัยในโลกกว้าง |                     |
| []                 |                          |                     |
+--------------------+--------------------------+---------------------+
| Nick Jr.           | รายการเด็ก                | เด็ก และเยาวชน       |
|                    |                          |                     |
| []                 |                          |                     |
+--------------------+--------------------------+---------------------+
| GMM Movie Channel  | รายการภาพยนตร์จากทั่วโลก    | คนทั่วไป              |
|                    |                          |                     |
| []                 |                          |                     |
+--------------------+--------------------------+---------------------+
| รายการกีฬา          | ประเภทรายการ             | กลุ่มเป้าหมาย          |
+--------------------+--------------------------+---------------------+
| Warner TV          | รายการซีรี่ส์จากต่างประเทศ    | คนทั่วไป              |
|                    |                          |                     |
| []                 |                          |                     |
+--------------------+--------------------------+---------------------+
| EURO Sport         | รายการกีฬาจากทวีปยุโรป      | คนทั่วไป              |
|                    |                          |                     |
| []                 |                          |                     |
+--------------------+--------------------------+---------------------+
| GMM Club Channel   | รายการกีฬา                | คนทั่วไป              |
|                    |                          |                     |
| []                 |                          |                     |
+--------------------+--------------------------+---------------------+
| GMM Football Extra | รายการกีฬาฟุตบอล           | คนทั่วไป              |
|                    |                          |                     |
| []                 |                          |                     |
+--------------------+--------------------------+---------------------+
| GMM Sport One      | รายการกีฬา                | คนทั่วไป              |
|                    |                          |                     |
| []                 |                          |                     |
+--------------------+--------------------------+---------------------+

  โดยทั้งหมดทุกช่องรายการ ผู้บริโภคสามารถรับชมผ่านการบอกรับสมาชิกแบบเสียค่ารับชม
  ด้วยระบบเติมเงินแบบ Pre-paid ซึ่งมี 3 รูปแบบ คือ

  - Entertainment Package รับชมได้ 4 ช่องสาระบันเทิง

  - Sport Package รับชมได้ 4 ช่องกีฬา

  - Combo Package รับชมได้หมดทั้ง 8 ช่อง

  บริษัทฯได้จัดจำหน่ายการ์ดเติมเงินตามร้านสะดวกซื้อ ร้านจำหน่ายอุปกรณ์ดาวเทียม
  ร้านค้าพาร์ทเนอร์ทั่วประเทศ

2.  การตลาดและภาวะการแข่งขัน

    1.  นโยบายและลักษณะการตลาด

กลยุทธ์ในการแข่งขัน

-   กระจายสินค้าให้ทั่วถึงพื้นที่กลุ่มเป้าหมาย

  เนื่องจากกลุ่มลูกค้าเป้าหมายของบริษัทฯ
  เป็นผู้ที่จะเปลี่ยนวิธีการรับชมโทรทัศน์จากผ่านเสาก้างปลาเป็นผ่านดาวเทียมที่อาศัยอยู่ในพื้นที่ต่าง
  ๆ ทั่วประเทศ ดังนั้น
  การกระจายสินค้าให้ทั่วถึงทุกพื้นที่จะเป็นปัจจัยสำคัญที่จะทำให้ยอดขายกล่องรับสัญญาณดาวเทียมเป็นไปตามเป้าที่ได้ตั้งไว้
  บริษัทฯ จะจัดให้มีระบบ sale tracking system
  ซึ่งจะทำให้สามารถตรวจสอบจำนวนสินค้าที่คงค้างอยู่ในระบบ
  และที่จำหน่ายไปแล้วในแต่ละพื้นที่ได้อย่างรวดเร็วและแม่นยำ นอกจากนี้
  ยังจะทำให้การจ่ายค่าตอบแทนให้กับตัวแทนจำหน่ายเป็นไปอย่างมีประสิทธิภาพอีกด้วย

-   ช่องรายการพิเศษที่สามารถรับชมได้ฟรีสำหรับผู้ที่ซื้อกล่องรับสัญญาณ “GMM Z” เท่านั้น

  เพื่อที่ให้เกิดความแตกต่างกับกล่องรับสัญญาณดาวเทียมอื่นใตลาด บริษัทฯ
  จัดให้มีช่องรายการพิเศษจำนวน 4
  ช่องที่สามารถรับชมได้ฟรีเฉพาะบนกล่องรับสัญญาณดาวเทียมของบริษัทฯ เท่านั้น
  ซึ่งเป็นรายการที่มีคุณภาพทั้งจากคลังรายการ (Content Library) ของแกรมมี่ที่มีอยู่แล้ว
  และรายการยอดนิยมจากต่างประเทศที่ซื้อมาเพิ่มเติมสำหรับผู้ที่ซื้อกล่องรับสัญญาณดาวเทียมจากบริษัทฯ
  โดยเฉพาะ

-   มุ่งขยายฐาน และสานต่อความนิยมของผู้ชมช่องรายการโทรทัศน์ผ่านดาวเทียม

  ช่องแกรมมี่ มุ่งขยายฐานและสานต่อความนิยมของผู้ชมของช่องรายการเดิมอย่างต่อเนื่อง
  รวมถึงการแนะนำช่องรายการใหม่ให้กับกลุ่มผู้ชม
  ด้วยการนำเสนอคุณภาพรายการในมาตรฐานเทียบเท่าฟรีทีวี ด้วยแนวทาง Before, More,
  Different
  เพื่อสร้างความพิเศษเหนือใครเฉพาะที่ช่องแกรมมี่เท่านั้นจากคลังคอนเทนทต์และบุคคลากรด้านบันเทิงที่มีอยู่
  ควบคู่กับแผนกลยุทธ์โฆษณา ประชาสัมพันธ์ และกิจกรรมพิเศษทั่วประเทศ
  เพื่อสร้างการรับรู้ในกลุ่มผู้ชมเป็นวงกว้าง
  และขยายช่องทางการรับชมเพื่อเข้าถึงผู้ชมในทุกช่องทาง ทั้งจานดาวเทียมในระบบ C Band,
  Ku Band, เคเบิลทีวี รวมทั้ง IPTV ซึ่งสามารถรับชมผ่าน Internet และระบบโทรศัพท์ 3G

-   ผลิตรายการให้เข้าถึงกลุ่มผู้ชมเป้าหมาย

  ช่องแกรมมี่ให้ความสำคัญกับการวิจัย
  ไม่เพียงเฉพาะการวิจัยเพื่อสำรวจความนิยมในช่องรายการเท่านั้น
  ช่องแกรมมี่ยังวิจัยถึงพฤติกรรมผู้บริโภค และรายการคู่แข่งอีกด้วย
  โดยใช้จำนวนกลุ่มตัวอย่างตามมาตรฐานการวิจัย 1,500 คนต่อครั้ง และดำเนินการวิจัย 2
  ครั้ง/ปี เพื่อเข้าถึงความต้องการของผู้ชมอย่างแท้จริง
  และนำผลการวิจัยมาปรับปรุงรูปแบบรายการ
  และเป็นข้อมูลทางการตลาดเพื่ออ้างอิงให้กับผู้สนับสนุนรายการด้วย นอกเหนือจากนั้น
  ข้อมูลวัดความนิยมของช่องรายการ ยังสามารถวัดผลจากยอดการส่ง SMS, Download เพลง
  ของผู้ชม
  รวมถึงการจัดกิจกรรมพิเศษของช่องที่เปิดโอกาสให้ผู้ชมเข้ามามีส่วนร่วมกับช่องรายการเพื่อเป็นการวัดความสนใจอีกทางหนึ่งด้วย

  สำหรับในภาพรวมของอุตสาหกรรม มีการสำรวจความนิยมช่องรายการประจำเดือน โดย บริษัท
  AGB Nielsen
  ที่ใช้เป็นข้อมูลกลางระหว่างผู้ผลิตรายการและเอเจนซี่ในการวางแผนซื้อสื่อโฆษณา ในปัจจุบัน
  ได้เพิ่มกลุ่มตัวอย่างการสำรวจจากฐานผู้ชมจากเคเบิ้ลทีวี
  ควบคู่กับฐานผู้ชมที่รับชมผ่านจานดาวเทียมทุกระบบ โดยช่องรายการของ GMM Grammy
  ล้วนได้รับความนิยมอย่างสูงในแต่ละกลุ่มเป้าหมาย
  มีฐานผู้ชมช่องรายการเดิมที่ออกอากาศอยู่แล้วเฉลี่ยช่องละ 10 ล้านคน
  และช่องรายการใหม่ที่เพิ่งออกอากาศในปี 2555 ประมาณ 6 ล้านคน (ข้อมูล AGB Nielsen :
  Dec. 2012)

-   กลยุทธ์ทางด้านราคา

  ในส่วนของกล่องรับสัญญาณดาวเทียม บริษัทฯ จะไม่ใช้กลยุทธ์ทางด้านราคาในการแข่งขัน
  เนื่องจากกล่องของบริษัทฯ
  สามารถรับชมช่องรายการได้มากกว่ากล่องอื่นที่วางจำหน่ายอยู่ในตลาดดังที่กล่าวมาแล้วข้างต้นอยู่แล้ว
  ทำให้ไม่มีความจำเป็นที่จะต้องแข่งขันทางด้านราคากับคู่แข่งในตลาด

  สำหรับค่าบริการของโทรทัศน์แบบบอกรับสมาชิกนั้น บริษัทฯ จะตั้งราคาเพื่อให้เกิดความคุ้มค่า
  (value for money) สำหรับลูกค้า โดยจะคิดค่าบริการในช่วงระหว่าง 200 – 400
  บาทต่อเดือน แล้วแต่ package ช่องรายการที่ลูกค้าเลือก

  ในส่วนของธุรกิจสื่อโทรทัศน์ผ่านดาวเทียม จะยังคงใช้กลยุทธ์ทางการตลาดแบบ Segmentation
  เจาะกลุ่มเป้าหมายเฉพาะตามไลฟ์สไตล์ของผู้ชมแต่ละช่องรายการที่สอดคล้องกับกลุ่มเป้าหมายของสินค้า
  รวมถึงกลยุทธ์ราคาแบบเหมารวม (Package)
  ซึ่งขอบเขตของการให้บริการโฆษณาจะครอบคลุมหลายสื่อในหลายรูปแบบของการโฆษณาซึ่งจะกระจายไปหลายรายการแล้วแต่ความต้องการของลูกค้า
  ในราคาที่คุ้มค่าและประหยัดกว่าการโฆษณาแบบเพียงรายการเดียว นอกเหนือจากการซื้อโฆษณา
  กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของกลุ่มบริษัทฯ
  และมีการวางแผนสื่อโฆษณาร่วมกับการจัดทำกิจกรรมส่งเสริมการตลาด (Event)
  ทั้งกิจกรรมภายในและนอกประเทศ (Tour)
  เพื่อเป็นทางเลือกเพิ่มเติมให้กับลูกค้าที่มีความสนใจอยากทำกิจกรรมส่งเสริมการตลาด
  ซึ่งได้รับการตอบรับจากลูกค้าเป็นอย่างดี

  กลุ่มลูกค้าเป้าหมาย

  ลูกค้าของกล่องรับสัญญาณดาวเทียม ได้แก่ ผู้รับชมโทรทัศน์ทั่วประเทศ
  ในขณะที่กลุ่มลูกค้าของบริการโทรทัศน์แบบบอกรับสมาชิก ได้แก่
  ผู้รับชมโทรทัศน์ผ่านกล่องรับสัญญาณดาวเทียมของบริษัทฯ
  ซึ่งมีความประสงค์ที่จะรับชมรายการที่มีคุณภาพเพิ่มเติมจากช่องรายการฟรีที่รับชมได้อยู่แล้ว

  สำหรับลักษณะลูกค้าของธุรกิจสื่อโทรทัศน์ผ่านดาวเทียม สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่าง ๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  บริษัทฯ จำหน่ายกล่องรับสัญญาณโทรทัศน์ผ่านดาวเทียม
  และรับสมัครสมาชิกบริการโทรทัศน์แบบบอกรับสมาชิก ผ่านตัวแทนจำหน่ายในพื้นที่ต่าง ๆ
  ทั่วประเทศ และจะขยายช่องทางการจำหน่ายไปยังโมเดิร์นเทรดอีกด้วย อนึ่ง บริษัทฯ
  ได้เริ่มทำการขายกล่องรับสัญญาณดาวเทียมตั้งแต่ปลายปี 2554
  และจะเริ่มให้บริการโทรทัศน์แบบบอกรับสมาชิกในช่วงต้นปี 2556

  ช่องทางการจำหน่ายของกลุ่มธุรกิจสื่อโทรทัศน์ผ่านดาวเทียมจะเป็นลักษณะของการผ่านบริษัทโฆษณามากกว่าร้อยละ
  70 ของยอดขาย และขายตรงให้กับลูกค้าประมาณร้อยละ 30 ของยอดขาย
  และไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์ผ่านดาวเทียม

1.  สภาพการแข่งขัน / แนวโน้มภาวะอุตสาหกรรมและการแข่งขัน

  หลังจากการประกาศใช้ พ.ร.บ.การประกอบกิจการกระจายเสียงและกิจการโทรทัศน์ พ.ศ.
  2551

ตั้งแต่วันที่ 5 มีนาคม 2551 เป็นต้นมา ภาพรวมของธุรกิจเคเบิ้ลทีวี
และโทรทัศน์ผ่านดาวเทียมมีการตื่นตัวยิ่งขึ้น เพราะ พ.ร.บ.
ดังกล่าวอนุญาตให้ดำเนินการได้อย่างถูกต้อง
มีกฎหมายรองรับและสามารถสร้างรายได้จากโฆษณาได้ไม่เกินชั่วโมงละ 6 นาที
ด้วยเหตุนี้ทำให้ธุรกิจ Cable TV และ Satellite TV
เป็นธุรกิจที่น่าจับตามองในการเป็นทางเลือกใหม่ของสื่อโทรทัศน์ที่มีฐานผู้ชม Cable TV และ
Satellite TV มากกว่า 10 ล้านครัวเรือนทั่วประเทศ คิดเป็นสัดส่วนมากกว่า 50%
ของผู้ชมทีวีทั่วประเทศ (ข้อมูล CASBAA : Cable & Satellite Broadcasting
Association of Asia : Dec. 2010) และเพิ่มขึ้นเป็นประมาณ 12.7
ล้านครัวเรือนในเดือนสิงหาคม 2555 (ข้อมูล AGB Nielsen) สินค้าและบริการ
ทั้งจากลูกค้าตรงและเอเจนซี่
ให้ความสนใจใช้สื่อโฆษณาในช่องรายการโทรทัศน์ผ่านดาวเทียมมากขึ้นเรื่อยๆ
จากปริมาณของผู้ชมที่มากขึ้น และสามารถเข้าถึงกลุ่มเป้าหมายตาม segmentation
ของสินค้าที่เลือกเฉพาะตรงกับกลุ่มผู้ชมรายการของช่องรายการโทรทัศน์ผ่านดาวเทียมได้อย่างมีประสิทธิภาพ
อีกทั้งอัตราค่าโฆษณาของโทรทัศน์ผ่านดาวเทียมยังถูกกว่าอัตราโฆษณาในฟรีทีวีอีกหลายเท่าตัว
ด้วยเหตุนี้ดีกรีการแข่งขันในธุรกิจ satellite & cable TV จึงเข้มข้นขึ้น นอกจากนี้
ภายหลังจากที่ได้มีการประกาศใช้แผนแม่บทกิจการกระจายเสียง และกิจการโทรทัศน์ ฉบับที่ 1
(พ.ศ. 2555 – 2559) กสทช.
ได้มีการออกใบอนุญาตชั่วคราวสำหรับกิจการโทรทัศน์แบบไม่ใช้คลื่นความถี่ให้กับผู้ประกอบการแล้วบางส่วน
เพื่อให้การกำกับดูแลช่องรายการโทรทัศน์ผ่านดาวเทียมเป็นไปอย่างมีประสิทธิภาพ

คู่แข่งในธุรกิจ

คู่แข่งรายใหญ่ในส่วนของกล่องรับสัญญาณดาวเทียม ได้แก่ PSI ซึ่งได้ดำเนินธุรกิจนี้มาเป็นเวลานาน
และครองส่วนแบ่งการตลาดประมาณครึ่งหนึ่งของจำนวนกล่องรับสัญญาณดาวเทียมที่จำหน่ายในตลาด
อย่างไรก็ตาม PSI ไม่ได้เป็นผู้ผลิตรายการเอง
และไม่ได้เป็นเจ้าของสิทธิในช่องรายการที่ออกอากาศ ซึ่งต่างจากบริษัทฯ
ที่เป็นผู้ผลิตรายการเองถึง 10 ช่องในปัจจุบัน
และได้ทำการซื้อสิทธิรายการที่ได้รับความนิยมจากต่างประเทศมาเพื่อให้บริการกับกลุ่มลูกค้าที่ซื้อกล่องรับสัญญาณดาวเทียมจากบริษัทฯ

สำหรับคู่แข่งในธุรกิจโทรทัศน์แบบบอกรับสมาชิก ได้แก่ ทรูวิชั่น
ซึ่งในปัจจุบันเป็นผู้ให้บริการเพียงรายเดียวในตลาด แต่กลุ่มลูกค้าเป้าหมายจะแตกต่างจากบริษัทฯ
คือ เป็นลูกค้าที่มีกำลังซื้อสูงที่สามารถจ่ายค่าสมาชิกรายเดือนได้ในระดับ 1,500 – 2,500
บาทต่อเดือน ในขณะที่กลุ่มลูกค้าเป้าหมายของบริษัทฯ
จะเป็นผู้ที่พึงพอใจที่จะจ่ายค่าสมาชิกรายเดือนในระดับ 200 – 400 บาทดังที่ได้กล่าวมาแล้วข้างต้น

ในส่วนของธุรกิจสื่อโทรทัศน์ผ่านดาวเทียมและเคเบิลทีวี
เป็นธุรกิจที่ถูกตีกรอบด้านงบประมาณการลงทุนจากปัจจัยของสภาพและขนาดของตลาด
ที่จำกัดในกลุ่มเฉพาะ แต่ปัจจุบัน
ด้วยศักยภาพของตลาดที่เปิดกว้างจนเกิดการแข่งขันอย่างเข้มข้นจากผู้ผลิตที่เข้าสู่อุตสาหกรรมมากขึ้น
ทำให้ธุรกิจนี้กลายเป็นเวทีของผู้ผลิตที่มีความพร้อมทุกด้าน ไม่ว่าจะเป็น เนื้อหา บุคลากร รวมทั้ง
กลยุทธ์การนำเสนอ ที่จะเข้าถึงความต้องการของผู้ชม ซึ่งผู้ผลิตที่ถือเป็นคู่แข่งของ ช่องแกรมมี่
ซึ่งเป็นผู้นำช่องรายการด้านความบันเทิง แยกตามประเภทช่องรายการมีดังนี้

+----------------+----------------+----------------+-----------------+
| ช่องแกรมมี่       | ประเภทรายการ   | รายการคู่แข่ง     | บริษัทผู้ผลิต        |
+----------------+----------------+----------------+-----------------+
| Fan TV         | เพลงไทยลูกทุ่ง    | ไทยไชยโย       | บจก. ไลฟ์ ทีวี     |
|                |                |                |                 |
|                |                | Hit Station    | บจก. ช้างไทย     |
|                |                |                |                 |
|                |                | สบายดีทีวี        | บมจ. อาร์เอส     |
+----------------+----------------+----------------+-----------------+
| Bang Channel   | ไลฟ์สไตล์วัยรุ่น    | POP            | บจก. ไลฟ์ ทีวี     |
|                |                |                |                 |
|                |                | You Channel    | บมจ. อาร์เอส     |
+----------------+----------------+----------------+-----------------+
| Green Channel  | วาไรตี้ทอล์ค      | -              | -               |
|                |                |                |                 |
|                | ไลฟ์สไตล์คนทำงาน |                |                 |
+----------------+----------------+----------------+-----------------+
| Acts Channel   | ละคร ซิทคอม     | Media Channel  | บมจ. มีเดีย ออฟ   |
|                |                |                | มีเดีย            |
+----------------+----------------+----------------+-----------------+
| Money Channel  | รา             | -              | -               |
|                | ยการเกี่ยวการเงิน |                |                 |
|                | การลงทุน        |                |                 |
+----------------+----------------+----------------+-----------------+
| Saranair       | วาไรตี้ คอมเมดี้   | -              | -               |
| Channel**      |                |                |                 |
+----------------+----------------+----------------+-----------------+
| JKN Channel    | ละครซีรีส์จากประ  | K Channel      | บจก. เอช เอ็น ที  |
|                | เทศเกาหลีและญี่ปุ่น |                | มีเดีย            |
+----------------+----------------+----------------+-----------------+
| PLAY Channel   | วาไรตี้บันเทิง     | -              | -               |
+----------------+----------------+----------------+-----------------+
| MAXXI TV       | วาไรตี้ไลฟ์สไตล์   | ZAA Network    | โมโน กรุ๊ป        |
| Channel        |                |                |                 |
+----------------+----------------+----------------+-----------------+
| GMM Music      | เพลงไทยสากล    | POP            | บจก. ไลฟ์ ทีวี     |
|                |                |                |                 |
|                |                | You Channel    | บมจ. อาร์เอส     |
+----------------+----------------+----------------+-----------------+

แนวโน้มภาวะอุตสาหกรรมและการแข่งขัน

ตั้งแต่ปี 2551 เป็นต้นมา สื่อโทรทัศน์ผ่านดาวเทียมมีแนวโน้มการเติบโตอย่างต่อเนื่อง
และยังมีทิศทางการเติบโตที่ดี ในปี 2555 ครัวเรือนไทยมีจำนวนมากกว่า 22 ล้านครัวเรือน
และมีจำนวนครัวเรือนที่รับสัญญาณทีวีโดยไม่ใช้เสาอากาศก้างปลาลดลงอย่างต่อเนื่อง
ซึ่งคาดว่าภายในปี 2556 จำนวนผู้ชมรายการจากโทรทัศน์ผ่านดาวเทียมจะมากกว่าฟรีทีวี
นอกจากนี้โทรทัศน์ผ่านดาวเทียมยังได้รับความสนใจจากลูกค้าและเอเยนซีในการลงโฆษณาเพิ่มขึ้น
คาดการณ์การเพิ่มขึ้นของค่าโฆษณาของสื่อโทรทัศน์ผ่านดาวเทียมในปี 2556 ไม่ต่ำกว่า 20%
รวมถึงตลาดแพลตฟอร์มก็มีการแข่งขันกันอย่างเข้มข้นเช่นกัน
เจ้าของแพลตฟอร์มที่มีคอนเทนต์ที่มีคุณภาพ
รวมถึงการมีคอนเทนต์เป็นของตนเองที่แตกต่างจากแพลตฟอร์มอื่นๆจะมีความได้เปรียบในการเพิ่มฐานลูกค้า
เนื่องจากผู้บริโภคมีการเรียนรู้ที่จะเลือกใช้แพลตฟอร์มที่ให้ความคุ้มค่ากับการใช้จ่ายมากยิ่งขึ้น

สำหรับธุรกิจให้บริการโทรทัศน์แบบเสียค่ารับชม (Pay TV) คาดการณ์ว่าตลาด Pay TV
ในประเทศไทย แม้จะอยู่ในช่วงเริ่มต้นแต่มีโอกาสเติบโตได้สูง เนื่องจากตลาด Pay TV
กำลังเปลี่ยนจากตลาดผูกขาดที่มีบริษัทที่ทำธุรกิจ Pay TV เพียงบริษัทเดียวในประเทศไทย
มาเป็นตลาดที่มีการแข่งขันจากบริษัทเจ้าของแพลตฟอร์มหลายราย
ทำให้ผู้บริโภคมีทางเลือกเพิ่มมากขึ้น

3.  การจัดหาผลิตภัณฑ์หรือบริการ

    1.  การจัดให้ได้มาซึ่งผลิตภัณฑ์เพื่อจำหน่าย

  ในส่วนของกล่องรับสัญญาณดาวเทียม บริษัทฯ จ้างผู้ผลิตภายนอกในการผลิตตามคุณสมัติที่บริษัทฯ
  กำหนดเพื่อที่จะจำหน่ายให้กับลูกค้าต่อไป
  สำหรับรายการที่ได้รับความนิยมจากต่างประเทศที่จะนำมาให้บริการโทรทัศน์แบบบอกรับสมาชิกนั้น
  บริษัทฯ จะติดต่อกับเจ้าของสิทธิหรือผู้แทนจำหน่ายที่เจ้าของสิทธิแต่งตั้งขึ้น
  เพื่อที่จะเป็นผู้ที่ได้รับสิทธิในการแพร่ภาพและเสียงอย่างถูกต้องตามกฎหมาย
  โดยจ่ายค่าตอบแทนตามที่จะได้ตกลงกันเป็นกรณี ๆ ไป

  สำหรับของการผลิตรายการโทรทัศน์ผ่านดาวเทียม มีองค์ประกอบสำคัญดังนี้

1.  เนื้อหารายการ

  เนื่องจากธุรกิจโทรทัศน์ผ่านดาวเทียม
  เป็นธุรกิจที่ต้องการเนื้อหารายการหลักในการออกอากาศครั้งแรก (master) อย่างน้อย 8
  ช.ม./วัน หัวใจหลักของธุรกิจนี้จึงเป็นการบริหารคลังคอนเทนต์
  ทั้งการนำกลับมาใช้และการดัดแปลง และการสร้างสรรค์ใหม่
  ให้สอดคล้องกับพฤติกรรมของผู้ชมและลักษณะเฉพาะของธุรกิจในรูปแบบของ format station
  จากการเป็นผู้ผลิตคอนเทนต์บันเทิงทุกรูปแบบ ทั้ง เพลง ละคร ภาพยนตร์ เกมโชว์ มานานกว่า
  25 ปี บริษัทฯ
  จึงสามารถนำเอาคอนเทนต์ที่มีอยู่มาบริหารเพื่อสร้างเป็นคอนเทนต์ใหม่สำหรับแต่ละช่องรายการได้อย่างมีประสิทธิภาพและเกิดความได้เปรียบทางการแข่งขันในด้านการบริหารต้นทุนและนำทรัพย์สินมาใช้ประโยชน์อย่างคุ้มค่า

2.  นักแสดง พิธีกร และบุคลากรฝ่ายผลิตและควบคุมออกอากาศ

    กลุ่มบริษัทฯ จะคัดเลือกและว่าจ้าง พิธีกร ที่มีบุคลิกภาพเหมาะสมกับแต่ละรายการ
    ทั้งนี้กลุ่มบริษัทฯ จะมีข้อได้เปรียบ ในกรณีที่พิธีกรเป็นบุคลากรของจีเอ็มเอ็ม แกรมมี่
    ซึ่งเป็นบริษัทใหญ่ของกลุ่มบริษัทฯ เนื่องจากจะทำให้สามารถติดต่อ ประสานงาน
    และขอความร่วมมือได้ง่ายกว่า โดยอัตราการจ่ายค่าตอบแทนเป็นไปตามอัตราตลาด
    ในส่วนของบุคลากร ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    บุคลากรส่วนใหญ่จะอยู่กับบริษัทฯ มาเป็นระยะเวลานาน และกลุ่มบริษัทฯ
    ได้ให้ความสำคัญกับการอบรมและพัฒนาบุคลากรเป็นอย่างมาก

3.  สถานที่ใช้ในการถ่ายทำ สถานีออกอากาศ และอุปกรณ์ที่ใช้ในการผลิต

    การสร้างสรรค์รายการสำหรับโทรทัศน์ผ่านดาวเทียม สำหรับออกอากาศตลอด 24 ชั่วโมง
    มีความต้องการผลงานทั้งในด้านปริมาณและความต่อเนื่อง
    และสะดวกรวดเร็วพร้อมในการออกอากาศตลอดเวลา ทั้งรายการสดและเทปรายการ
    ตลอดจนการบริหารควบคุมต้นทุน กลุ่มบริษัทฯ ได้ลงทุนสร้างสตูดิโอ ห้องตัดต่อ และซื้ออุปกรณ์
    เช่น กล้องโทรทัศน์ คอมพิวเตอร์ สำหรับถ่ายทำ บันทึกรายการ
    รวมทั้งสถานีส่งสัญญาณเพื่อออกอากาศภายในบริษัทฯ
    เพื่อรองรับการผลิตรายการหลักของแต่ละช่องรายการ

    นอกจากนี้ ในรายการอื่นๆที่ผลิตเพิ่มเติมตามการสนับสนุนของผู้อุปถัมภ์รายการ กลุ่มบริษัทฯ
    มีนโยบายว่าจ้างบุคลากรนอก (outsource) มาผลิตรายการตามราคาตลาด

  ต้นทุนการผลิต

  ในส่วนของต้นทุนการผลิตของกลุ่มบริษัทฯ ค่าใช้จ่ายหลัก คือ ค่าเช่าช่องสัญญาณดาวเทียมไทยคม
  ค่าส่งสัญญาณออกอากาศ ค่าจ้างบุคลากร ค่าใช้จ่ายเกี่ยวกับการถ่ายทำรายการ ค่าพิธีกร
  และค่าใช้จ่ายทางการตลาด

3.  ผลกระทบต่อสิ่งแวดล้อม

- ไม่มี -

4.  งานที่ยังไม่ได้ส่งมอบ

- ไม่มี -